qundao/data-zh-poetry huggingface dataset:
金菊對芙蓉
作者：辛棄疾
朝代：宋

遠水生光，遙山聳翠，霽煙深鎖梧桐。正零瀼玉露，淡蕩金風。東籬菊有黃花吐，對映水、幾簇芙蓉。重陽佳致，可堪此景，酒釅花濃。追念景物無窮。嘆少年胸襟，忒煞英雄。把黃英紅萼，甚物堪同。除非腰佩黃金印，座中擁、紅粉嬌容。此時方稱情懷，盡拼一飲千鍾。
錦帳春
作者：辛棄疾
朝代：宋

春色難留，酒杯常淺。把舊恨、新愁相間。五更風，千里夢，看飛紅幾片。這般庭院。幾許風流，幾般嬌懶。問相見、何如不見。燕飛忙，鶯語亂。恨重簾不卷。翠屏平遠。
鵲橋仙
作者：辛棄疾
朝代：宋

風流標格，惺鬆言語，真個十分奇絕。三分蘭菊十分梅，鬥合就、一枝風月。笙簧未語，星河易轉，涼夜厭厭留客。只愁酒盡各西東，更把酒、推辭一霎。
鵲橋仙
作者：辛棄疾
朝代：宋

轎兒排了，擔兒裝了，杜宇一聲催起。從今一步一回頭，怎睚得、一千餘裡。舊時行處，舊時歌處，空有燕泥香墜。莫嫌白髮不思量，也須有、思量去裡。
鵲橋仙
作者：辛棄疾
朝代：宋

豸冠風采，繡衣聲價，曾把經綸少試。看看有詔日邊來，便入侍、明光殿裡。東君未老，花明柳媚，且引玉塵沈醉。好將三萬六千場，自今日、從頭數起。
鵲橋仙
作者：辛棄疾
朝代：宋

溪邊白鷺。來吾告汝。溪裡魚兒堪數。主人憐汝汝憐魚，要物我、欣然一處。白沙遠浦。青泥別渚。剩有蝦跳鰍舞。任君飛去飽時來，看頭上、風吹一縷。
鵲橋仙
作者：辛棄疾
朝代：宋

松岡避暑。茅簷避雨。閒去閒來幾度。醉扶孤石看飛泉，又卻是、前回醒處。東家取婦。西家歸女。燈火門前笑語。釀成千頃稻花香，夜夜費、一天風露。
鵲橋仙
作者：辛棄疾
朝代：宋

朱顏暈酒，方瞳點漆，閒傍松邊倚杖。不須更展畫圖看，自是個、壽星模樣。今朝盛事，一杯深勸，更把新詩齊唱。人間八十最風流，長帖在、兒兒額上。
鵲橋仙
作者：辛棄疾
朝代：宋

小窗風雨，從今便憶，中夜笑談清軟。啼鴉衰柳自無聊，更管得、離人腸斷。詩書事業，青氈猶在，頭上貂蟬會見。莫貪風月臥江湖，道日近、長安路遠。
鵲橋仙
作者：辛棄疾
朝代：宋

八旬慶會，人間盛事，齊勸一杯春釀。胭脂小字點眉間，猶記得、舊時宮樣。綵衣更著，功名富貴，直過太公以上。大家著意記新詞，遇著個、十字便唱。
鵲橋仙
作者：辛棄疾
朝代：宋

少年風月，少年歌舞，老去方知堪羨。嘆折腰、五斗賦歸來，問走了、羊腸幾遍。高車駟馬，金章紫綬，傳語渠儂穩便。問東湖、帶得幾多春，且看凌雲筆健。
點絳唇
作者：辛棄疾
朝代：宋

身後功名，古來不換生前醉。青鞋自喜。不踏長安市。竹外僧歸，路指霜鍾寺。孤鴻起。丹青手裡。剪破松江水。
點絳唇
作者：辛棄疾
朝代：宋

隱隱輕雷，雨聲不受春迴護。落梅如許。吹盡牆邊去。春水無情，礙斷溪南路。憑誰訴。寄聲傳語。沒個人知處。
清平樂
作者：連久道
朝代：宋

陣鴻驚處。一網沈江渚。落葉亂風和細雨。撥棹不如歸去。蘆花輕泛微瀾。蓬窗獨自清閒。一覺遊仙好夢，任它竹冷松寒。
翠微亭·其二
作者：連久道
朝代：宋

行迹年來酬□希，獨□巖壑有深期。
□□道士能相屬，請和空山木落詩。
念奴嬌
作者：連仲宣
朝代：宋

暗黃著柳，漸寒威收斂，日和風細。□□端門初錫宴，鬱鬱蔥蔥佳氣。太一行春，青藜照夜，夜色明如水。鰲山彩結，恍然移在平地。曲蓋初展湘羅，玉皇香案，近雕闌十二。夾道紅簾齊捲上，兩行絕新珠翠。清蹕聲乾，傳柑宴罷，閃閃星球墜。下樓歸去，觚稜月銜龍尾。
失調名
作者：連靜女
朝代：宋

朦朧月影，黯淡花陰，獨立等多時。只恐冤家誤約，又怕他、側近人知。千回作念，萬般思憶，心下暗猜疑。驀地偷來廝見，抱著郎、語顫聲低。輕移蓮步，暗褪羅裳，攜手過廊西。已是更闌人靜，粉郎恣意憐伊。霎時雲雨，半晌歡娛，依舊兩分飛。去也回眸告道，待等奴、兜上鞋兒。
沁園春
作者：遊九言
朝代：宋

五十五年，滿簪華髮，儼然遂良。又何曾慼慼，蓽門圭竇，何曾汲汲，玉帶金章。困後高眠，飢來飽□，老矣狂夫老更狂。空回首，嘆世間名利，傀儡開場。幸臨晚節安康。又兩日、三秋催蕭霜。嘆生朝亦是，賀賓踵至，龍鍾矍鑠，何足稱觴。喜對諸賢，笑談世事，相會親朋醉玉觴。誰如我，素樂天知命，不事侯王。
滿江紅
作者：遊子蒙
朝代：宋

春玉蒼山，屏星暖、佳辰難得。看柳眼梅金，全似海沂春色。和氣歡聲俄爾許，祥煙瑞靄今何夕。是風流、儒雅黑頭公，懸弧日。福不盡，貴無敵。願歲歲，見華席。捧霞觴稱壽，壽如南極。見說蟠桃花正發，柔風暖日瑤池碧。待他年、結子欲成時，留君摘。
念奴嬌
作者：遊子西
朝代：宋

暑塵收盡，快晚來急雨，一番初過。是處涼飆回爽氣，直把殘雲吹破。星律飛流，銀河搖盪，只恐冰輪墮。雲梯穩上，瓊樓今夜無鎖。便覺浮世卑沈，迴翔偃薄，似蟻空旋磨。想得九天高絕處，不比人間更火。獨立乾坤，浩歌春雪，可惜無人和。廣寒宮裡，有誰瀟灑如我。
千秋歲
作者：遊文仲
朝代：宋

今年為壽，都道是、不比尋常時節。預慶我公八帙，來獻新詞一闋。算得年時，恰當尚父，入相周西伯。親逢盛事，宗孫也五十八。一門富貴榮華，盈床牙笏，何待拈來說。且上祝龜齡鶴算，從此千千百百。笑道兒時，風流丹篆，寫向龍駒額。更將彩筆，十字頭上添一丿。
滿江紅
作者：遊次公
朝代：宋

一舸歸來，何太晚、鬢絲如織。謾嘆息、淒涼往事，盡成陳跡。山迫暮煙浮紫翠，溪搖寒浪翻金碧。看長虹、渴飲下青冥，危欄溼。誰可住，煙蘿側。俗士駕，當回勒。伴巖扃，須是碧雲仙客。風月已供無盡藏，溪山更衍清涼國。恨謫仙、蘇二不曾來，無人說。
长相思令/长相思·其三
作者：邓肃
朝代：宋

红花飞。白花飞。郎与春风同别离。春归郎不归。雨霏霏，雪霏霏。又是黄昏独掩扉。孤灯隔翠帷。
长相思令/长相思·其二
作者：邓肃
朝代：宋

一重溪。两重溪。溪转山回路欲迷。朱阑出翠微。梅花飞。雪花飞。醉卧幽亭不掩扉。冷香寻梦归。红花飞。白花飞。郎与春风同别离。春归郎不归。雨霏霏，雪霏霏。又是黄昏独掩扉。孤灯隔翠帷。
秋风三叠寄秦少游
作者：邢居实
朝代：宋

秋风夕起兮白露为霜，草木憔悴兮窃独悲此众芳。明月皎皎兮照空房，昼日苦短兮夜未央。有美一人兮天一方，欲往从之兮路渺茫。登山无车兮涉水无航，愿言思子兮使我心伤。秋风淅淅兮云冥冥，鸱枭昼号兮蟋蟀夜鸣。岁月徂迈兮忽如流星，少壮几时兮老冉冉其相仍。展转反侧兮从夜达明，怅独处此兮谁适为情。长歌激烈兮涕泣交零，愿言思子兮使我心怦。秋风浩荡兮天宇高，群山逶迤兮溪谷寂寥。登高望远兮不自聊，驾言适野兮谁与游遨。空原无人兮四顾萧条，猿狖与伍兮麋鹿为曹。浮云千里兮归路遥，愿言思子兮使我心劳。
秋风三叠寄秦少游·其三
作者：邢居实
朝代：宋

秋风浩荡兮天宇高，群山逶迤兮溪谷寂寥。登高望远兮不自聊，驾言适野兮谁与游遨。空原无人兮四顾萧条，猿狖与伍兮麋鹿为曹。浮云千里兮归路遥，愿言思子兮使我心劳。
秋风三迭寄秦少游·其三
作者：邢居实
朝代：宋

秋风浩荡兮天宇高，羣山逶迤兮溪谷寂寥。
登高望远兮不自聊，驾言适野兮谁与游遨。
空原无人兮四顾萧条，猨狖与伍兮麋鹿为曹。
浮云千里兮归路遥，愿言思子兮使我心劳。
秋風三疊寄秦少游·其一
作者：邢居實
朝代：宋

秋風夕起兮白露爲霜，草木憔悴兮竊獨悲此衆芳。
明月皎皎兮照空房，晝日苦短兮夜未央。
有美一人兮天一方，欲往從之兮路渺茫。
登山無車兮涉水無航，願言思子兮使我心傷。
秋風三疊寄秦少游·其三
作者：邢居實
朝代：宋

秋風浩蕩兮天宇高，羣山逶迤兮溪谷寂寥。
登高望遠兮不自聊，駕言適野兮誰與遊遨。
空原無人兮四顧蕭條，猨狖與伍兮麋鹿爲曹。
浮雲千里兮歸路遥，願言思子兮使我心勞。
秋風三疊寄秦少游·其二
作者：邢居實
朝代：宋

秋風淅淅兮雲冥冥，鴟梟晝號兮蟋蟀夜鳴。
歲月徂邁兮忽如流星，少壯幾時兮老冉冉其相仍。
展轉反側兮從夜達明，悵獨處此兮誰適爲情。
長歌激烈兮涕泣交零，願言思子兮使我心怦。
句·其一
作者：邢恕
朝代：宋

云容山色争奇□，远水遥天共落晖。
句·其一
作者：邢恕
朝代：宋

雲容山色爭奇□，遠水遙天共落暉。
句
作者：邵博
朝代：宋

平如何老作简州守，只对江山武好诗。
句
作者：邵博
朝代：宋

平洲渚千奴熟，旌旗五马来。
句
作者：邵博
朝代：宋

平只道和戎功第一，不知上策在亲征。
念奴嬌
作者：邵博
朝代：宋

天然瀟灑，盡人間、無物堪齊標格。只與姮娥為伴侶，方顯一家顏色。好是多情，一年一度，首作東君客。竹籬茅舍，典刑別是清白。惆悵玉杵無憑，藍橋人去，空鎖神仙宅。今日天涯憑馬上，忽見輕盈冰魄。恰似當年，溫柔鄉里，曉看新妝額。臨風三嗅，挽條不忍空摘。
撲蝴蝶
作者：邵叔齊
朝代：宋

蘭摧蕙折，霜重曉風惡。長安何處，孤根謾自託。水寒斷續溪橋，月破黃昏院落。相逢儼然瘦削。最蕭索。星星蓬鬢，杳杳家山路正貌。攀枝嗅蕊，露陪清淚閣。已無蝶使蜂媒，不共鶯期燕約。甘心伴人淡泊。
送龍詞·其二
作者：邵普
朝代：宋

奠桂酒兮椒槳，雜肴蔬兮薦堂皇。
願龍垂休兮時厥雨暘，豐年之報兮不敢忘。
送龙词
作者：邵普
朝代：宋

四山回环兮古龙湫，山木阴翳兮枝相樛。轰雷掣电兮耀灵虬，膏泽霶霈兮岁有秋。奠桂酒兮椒桨，杂肴蔬兮荐堂皇。愿龙垂休兮时厥雨旸，丰年之报兮不敢忘。
清平樂
作者：邵某
朝代：宋

阿郎去日。不道長為客。底事桐廬無處覓。卻得廣州訊息。江頭一支蘭船。風雨湘妃廟前。死恨無情江水，送郎一去三年。
沁園春
作者：邵桂子
朝代：宋

知是今年，一冬較暖，開遍梅花。有一朵妖嬈，塘之東畔，東君愛惜，雲幕低遮。小萼微紅，香腮傅粉，把壽陽妝取自誇。誰知道，忽移來秀水，深處人家。清香撲透窗紗。漸仙李穠華無等差。這冰姿一樣，玉顏雙好，月明靜夜，疏影橫斜。傳語曹林，須將止渴，結子今番早早些。梅自笑，嗔賀新郎曲，待拍紅牙。
疏屋詩爲曹雲西作
作者：邵桂子
朝代：宋

草菜可食，總名曰疏。
品題有圃，樹藝有書。
衡縱町畦，周繞屋廬。
繚以樊垣，經以溝渠。
晨出抱甕，夕歸荷鋤。
有蔓必薅，有蝗必驅。
風披雨沐，日暄露濡。
穉甲怒生，嘉苗蔚敷。
芥薑杞菊，韭薤蒜葫。
薇蕨藜藿，瓜瓞匏瓠。
楮鷄桑鵝，籜龍椶魚。
馬齒鹿角，鼠尾虎鬚。
薯蕷蔓菁，杜蘅蘼蕪。
茵陳莪蘿，艽蘭茹藘。
赤莧銀茄，翠荇墨菰。
酸漿辣{艹酟}，甘薺苦荼。
庖人調胹，園丁拮据。
錡釜煮煠，筐筥貯儲。
椒橙內交，鹺醢效劬。
以芼以湘，可茹可葅。
維昔尼父，瓜祭齋如。
飲水曲肱，其樂只且。
召南蘋藻，韓奕笋蒲。
知味羨黄，齩根歎胡。
葵蓼飫顒，葱韭厭徐。
火芋明瓚，山菌接輿。
庾郎三種，石生一盂。
劉參玉版，蘇傳冰壺。
巢字元修，鮒姓豆盧。
菘羔抱孫，蹲鴟將雛。
絲滑露葵，練淨土酥。
野薺餛飩，水苔脯膴。
餠炊菠薐，鮓釀苞蘆。
胡麻饋餾，罌粟醍醐。
萍虀西晉，蓴羹東吳。
芹擷泥坊，藤采豐湖。
沼沚有蘩，江漢有蔞。
岡有常枲，洲有接余。
雁門天花，黄河蘑菇。
大宛苜蓿，太華芙蕖。
環滁野䔩，盤谷山茹。
地饒所産，天茁此徒。
菲葑是采，口腹以娛。
落英未莎，初篁未箊。
霜根旋挑，露葉半舒。
烹泉石鼎，養火地爐。
色炫匕箸，香浮柈盂。
氣含土膏，味逾天厨。
肥生華池，響鳴輔車。
商顔饑解，文園渴甦。
前招麴生，後引酪奴。
饌非羶葷，餉非苞苴。
園無羊踏，壤有鼠餘。
彼哉肉食，俎列豢芻。
心炙椎牛，項臠割豬。
春羔秋麛，冬鱻夏朐。
猩脣豹胎，麋臡蟹胥。
緇裙解黿，銀絲膾鱸。
羊尾截肪，錦襖脫膚。
山殽雉兔，澤羞雁鳬。
北饌潼酪，南烹鼃蜍。
嗜鼠則鴟，甘带則蛆。
迺笑鄭老，爛蒸瓠𤬛。
乃笑坡翁，夢餐雞蘇。
屬厭饕餮，飽死侏儒。
語以疏味，能知否乎。
予雅嗜之，日不可無。
乃顔茲屋，羞供是須。
寧疏而癯，毋肉而腴。
易牙司味，敢告膳夫。
疏屋诗为曹云西作
作者：邵桂子
朝代：宋

草菜可食，总名曰疏。
品题有圃，树艺有书。
衡纵町畦，周绕屋庐。
缭以樊垣，经以沟渠。
晨出抱瓮，夕归荷锄。
有蔓必薅，有蝗必驱。
风披雨沐，日暄露濡。
穉甲怒生，嘉苗蔚敷。
芥姜杞菊，韭薤蒜葫。
薇蕨藜藿，瓜瓞匏瓠。
楮鷄桑鹅，箨龙椶鱼。
马齿鹿角，鼠尾虎鬚。
薯蓣蔓菁，杜蘅蘼芜。
茵陈莪萝，艽兰茹藘。
赤苋银茄，翠荇墨菰。
酸浆辣{艹酟}，甘荠苦荼。
庖人调胹，园丁拮据。
锜釜煮煠，筐筥贮储。
椒橙内交，鹾醢效劬。
以芼以湘，可茹可葅。
维昔尼父，瓜祭斋如。
饮水曲肱，其乐只且。
召南苹藻，韩奕笋蒲。
知味羡黄，齩根叹胡。
葵蓼饫颙，葱韭厌徐。
火芋明瓒，山菌接舆。
庾郎三种，石生一盂。
刘参玉版，苏传冰壶。
巢字元修，鲋姓豆卢。
菘羔抱孙，蹲鸱将雏。
丝滑露葵，练净土酥。
野荠馄饨，水苔脯膴。
餠炊菠薐，鲊酿苞芦。
胡麻馈馏，罂粟醍醐。
萍虀西晋，莼羹东吴。
芹撷泥坊，藤采丰湖。
沼沚有蘩，江汉有蒌。
冈有常枲，洲有接余。
雁门天花，黄河蘑菇。
大宛苜蓿，太华芙蕖。
环滁野䔩，盘谷山茹。
地饶所产，天茁此徒。
菲葑是采，口腹以娱。
落英未莎，初篁未箊。
霜根旋挑，露叶半舒。
烹泉石鼎，养火地炉。
色炫匕箸，香浮柈盂。
气含土膏，味逾天厨。
肥生华池，响鸣辅车。
商颜饥解，文园渴苏。
前招曲生，后引酪奴。
馔非羶荤，饷非苞苴。
园无羊踏，壤有鼠余。
彼哉肉食，俎列豢刍。
心炙椎牛，项脔割猪。
春羔秋麛，冬鱻夏朐。
猩唇豹胎，麋臡蟹胥。
缁裙解鼋，银丝脍鲈。
羊尾截肪，锦袄脱肤。
山殽雉兔，泽羞雁鳬。
北馔潼酪，南烹鼃蜍。
嗜鼠则鸱，甘带则蛆。
乃笑郑老，烂蒸瓠𤬛。
乃笑坡翁，梦餐鸡苏。
属厌饕餮，饱死侏儒。
语以疏味，能知否乎。
予雅嗜之，日不可无。
乃颜兹屋，羞供是须。
宁疏而癯，毋肉而腴。
易牙司味，敢告膳夫。
疏屋诗为曹云西作
作者：邵桂子
朝代：宋

草菜可食，总名曰疏。品题有圃，树艺有书。衡纵町畦，周绕屋庐。缭以樊垣，经以沟渠。晨出抱瓮，夕归荷锄。有蔓必薅，有蝗必驱。风披雨沐，日暄露濡。稚甲怒生，嘉苗蔚敷。芥姜杞菊，韭薤蒜葫。薇蕨藜藿，瓜瓞匏瓠。楮鸡桑鹅，箨龙棕鱼。马齿鹿角，鼠尾虎须。薯蓣蔓菁，杜蘅蘼芜。茵陈莪萝，艽兰茹藘。赤苋银茄，翠荇墨菰。酸浆辣䔯，甘荠苦荼。庖人调胹，园丁拮据。锜釜煮煠，筐筥贮储。椒橙内交，鹾醢效劬。以芼以湘，可茹可菹。维昔尼父，瓜祭斋如。饮水曲肱，其乐只且。召南蘋藻，韩奕笋蒲。知味羡黄，咬根叹胡。葵蓼饫颙，葱韭厌徐。火芋明瓒，山菌接舆。庾郎三种，石生一盂。刘参玉版，苏传冰壶。巢字元修，鲋姓豆卢。菘羔抱孙，蹲鸱将雏。丝滑露葵，练净土酥。野荠馄饨，水苔脯膴。饼炊菠薐，鲊酿苞芦。胡麻馈馏，罂粟醍醐。萍齑西晋，莼羹东吴。芹撷泥坊，藤采丰湖。沼沚有蘩，江汉有蒌。冈有常枲，洲有接余。雁门天花，黄河蘑菇。大宛苜蓿，太华芙蕖。环滁野蔌，盘谷山茹。地饶所产，天茁此徒。菲葑是采，口腹以娱。落英未莎，初篁未箊。霜根旋挑，露叶半舒。烹泉石鼎，养火地炉。色炫匕箸，香浮柈盂。气含土膏，味逾天厨。肥生华池，响鸣辅车。商颜饥解，文园渴苏。前招曲生，后引酪奴。馔非膻荤，饷非苞苴。园无羊踏，壤有鼠馀。彼哉肉食，俎列豢刍。心炙椎牛，项脔割猪。春羔秋麛，冬鲜夏朐。猩唇豹胎，麋臡蟹胥。缁裙解鼋，银丝脍鲈。羊尾截肪，锦袄脱肤。山殽雉兔，泽羞雁凫。北馔潼酪，南烹蛙蜍。嗜鼠则鸱，甘带则蛆。乃笑郑老，烂蒸瓠？。乃笑坡翁，梦餐鸡苏。属厌饕餮，饱死侏儒。语以疏味，能知否乎。予雅嗜之，日不可无。乃颜兹屋，羞供是须。宁疏而癯，毋肉而腴。易牙司味，敢告膳夫。
人事吟
作者：邵雍
朝代：宋

人有去就，事无低昂；迹有疏密，人无较量。能此四者，自然久长。
代書寄張司封吟
作者：邵雍
朝代：宋

天機時事不相差，老後□□□□□。
□□□□去□□，□□□□□□□。
□□□□□□□，□□□□□可嗟。
唯有□風一杯酒，憶君□□□□□。
偶春·其二
作者：邵雍
朝代：宋

才高命寡人，耻居人下。
若不固穷，非知道者。
偶春·其二
作者：邵雍
朝代：宋

才高命寡人，恥居人下。
若不固窮，非知道者。
名利吟
作者：邵雍
朝代：宋

重之以名，見人之情。
厚之以利，見人之意。
情意內也，內重則外輕。
名利外也，內賤則外貴。
君子吟
作者：邵雍
朝代：宋

君子与义，小人与利；与义日兴，与利日废。君子尚德，小人尚力；尚德树恩，尚力树敌。君子作福，小人作威；作福福至，作威祸随。君子乐善，小人乐恶；乐恶恶至，乐善善归。君子好誉，小人好毁；好毁人怒，好誉人喜。君子思兴，小人思坏；思兴召祥，思坏召怪。君子好与，小人好求；好与多喜，好求多忧。君子好生，小人好杀；好生道行，好杀道绝。
四賢吟
作者：邵雍
朝代：宋

彥國之言鋪陳，晦叔之言簡當。
君實之言優游，伯淳之言調暢。
四賢洛陽之名望，是以在人之上。
有宋熙寧之間，大爲一時之壯。
安乐吟
作者：邵雍
朝代：宋

安乐先生，不显姓氏。垂三十年，居洛之涘。风月情怀，江湖性气。色斯其举，翔而后至。无贱无贫，无富无贵；无将无迎，无拘无忌。窘未尝忧，饮不至醉。收天下春，归之肝肺。盆池资吟，瓮牖荐睡。小车赏心，大笔快志。或戴接䍦，或著半臂；或坐林间，或行水际。乐见善人，乐闻善事；乐道善言，乐行善意。闻人之恶，若负芒刺；闻人之善，如佩兰蕙。不佞禅伯，不谀方士。不出户庭，直际天地。三军莫凌，万钟莫致。为快活人，六十五岁。
尧夫吟
作者：邵雍
朝代：宋

尧夫吟，天下拙。来无时，去无节。如山川，行不彻。如江河，流不竭。如芝兰，香不歇；如箫韶，声不绝。也有花，也有雪。也有风，也有月。又温柔，又峻烈；又风流，又激切。
时事吟
作者：邵雍
朝代：宋

时之来兮，其势可乘。时之去兮，其事遂生。前日之事兮，今日不行。今日之事兮，后来必更。时久则患生，事久则弊生。弊患相仍，人何以宁。
时事吟·其一
作者：邵雍
朝代：宋

时之来兮，其势可乘。时之去兮，其事遂生。前日之事兮，今日不行。今日之事兮，后来必更。
時事吟·其一
作者：邵雍
朝代：宋

時之來兮其勢可乘，時之去兮其勢遂生。
前日之事兮今日不行，今日之事兮後來必更。
有病吟
作者：邵雍
朝代：宋

身之有病，当求药医；药之非良，其身必亏。国之有病，当求人医；人之非良，其国必危。事之未急，当速改为；事之既急，虽悔难追。
欢物吟·其四
作者：邵雍
朝代：宋

水雷{雨/玄}，火雷虩。
土雷连，石雷霹。
歡物吟·其四
作者：邵雍
朝代：宋

水雷{雨/玄}，火雷虩。
土雷連，石雷霹。
王公吟
作者：邵雍
朝代：宋

王公大人，天下具瞻。
轻流薄习，重损威严。
此尚未了，彼安能兼。
非唯失道，又復起贪。
顶戴儒冠冠，心存象教。
本图心宁，復使心闹。
譬如生子，当求克肖。
不教义方，教之窃盗。
王公吟
作者：邵雍
朝代：宋

王公大人，天下具瞻。
輕流薄習，重損威嚴。
此尚未了，彼安能兼。
非唯失道，又復起貪。
頂戴儒冠冠，心存象教。
本圖心寧，復使心鬧。
譬如生子，當求克肖。
不教義方，教之竊盜。
王公吟
作者：邵雍
朝代：宋

王公大人，天下具瞻；轻流薄习，重损威严。此尚未了，彼安能兼。非唯失道，又复起贪。顶戴儒冠，心存象教。本图心宁，复使心闹。譬如生子，当求克肖。不教义方，教之窃盗。
瓮牖吟
作者：邵雍
朝代：宋

有客无知，唯知自守。自守无他，唯求寡咎。有屋数间，有田数亩。用盆为池，以瓮为牖。墙高于肩，室大于斗。布被暖馀，藜羹饱后。气吐胸中，充塞宇宙。笔落人间，晖映琼玖。人能知止，以退为茂；我自不出，何退之有。心无妄思，足无妄走；人无妄交，物无妄受。炎炎论之，甘处其陋。绰绰言之，无出其右。羲轩之书，未尝去手。尧舜之谈，未尝虚口。当中和天，同乐易友。吟自在诗，饮欢喜酒。百年升平，不为不偶。七十康强，不为不寿。
生日吟
作者：邵雍
朝代：宋

辛亥年，辛丑月。
甲子日，甲戌辰。
日辰同甲，年月同辛。
吾于此际，生而为人。
生日吟
作者：邵雍
朝代：宋

辛亥年，辛丑月，甲子日，甲戌辰。日辰同甲，年月同辛。吾于此际，生而为人。
生日吟
作者：邵雍
朝代：宋

辛亥年，辛丑月。
甲子日，甲戌辰。
日辰同甲，年月同辛。
吾於此際，生而爲人。
盆池吟
作者：邵雍
朝代：宋

有客无知，唯知不为。不为无他，唯求不欺。我有人是，人无我非。因开瓮牖，遂凿盆池。都邑地贵，江湖景奇。能游泽国，不下堂基。帘外青草，轩前黄陂。壶中月落，鉴里云飞。既有荷芰，岂无？茨。既有蝌蚪，岂无蛟螭。亦或清浅，亦或渺瀰。亦或渌净，亦或涟漪。风起蘋藻，凉生袖衣。林宗何在，范蠡何归。密雪霏霏，轻冰披披。垂柳依依，细雨微微。可以观止，可以忘机。可以照物，可以看时。不乐乎我，更乐乎谁。吾于是日，再见伏羲。
答傅欽之
作者：邵雍
朝代：宋

欽之謂我曰：詩似多吟，不如少吟。
詩欲少吟，不如不吟。
我謂欽之曰：亦不多吟，亦不少吟，亦不不吟。
亦不必吟，芝蘭在室，不能無臭。
金石振地，不能無聲。
惡則哀之，哀而不傷。
善則樂之，樂而不淫。
答傅钦之
作者：邵雍
朝代：宋

钦之谓我曰：诗似多吟，不如少吟。
诗欲少吟，不如不吟。
我谓钦之曰：亦不多吟，亦不少吟，亦不不吟。
亦不必吟，芝兰在室，不能无臭。
金石振地，不能无声。
恶则哀之，哀而不伤。
善则乐之，乐而不淫。
答傅钦之
作者：邵雍
朝代：宋

钦之谓我曰：诗似多吟，不如少吟。
诗欲少吟，不如不吟。
我谓钦之曰：亦不多吟，亦不少吟。
亦不不吟，亦不必吟。
芝兰在室，不能无臭。
金石振地，不能无声。
恶则哀之，哀而不伤。
善则乐之，乐而不淫。
经世吟
作者：邵雍
朝代：宋

羲轩尧舜，汤武桓文；皇王帝伯，父子君臣。四者之道，理限于秦。降及两汉，又历三分。东西俶扰，南北纷纭。五胡十姓，天纪几焚。非唐不济，非宋不存。千世万世，中原有人。
自适吟
作者：邵雍
朝代：宋

郏鄏城中，凤凰楼下；风月庭除，莺花台榭。时和岁丰，闲行静坐；朋好身安，清吟雅话。
观物吟
作者：邵雍
朝代：宋

如鸾如凤，意思安详。所生之人，非忠则良。如鼠如雀，意思惊躩；所生之人，不凶则恶。
言行吟
作者：邵雍
朝代：宋

言不失仁，行不失義。
自天祐之，吉無不利。
言與仁背，行與義乖。
天且不祐，人能行哉。
有商君者，賊義殘仁。
爲法自弊，車分其身。
始知行義脩仁者，便是延年益壽人。
言行吟
作者：邵雍
朝代：宋

言不失仁，行不失义。自天祐之，吉无不利。言与仁背，行与义乖。天且不祐，人能行哉。有商君者，贼义残仁。为法自弊，车分其身。始知行义脩仁者，便是延年益寿人。
言行吟
作者：邵雍
朝代：宋

言不失仁，行不失义。
自天佑之，吉无不利。
言与仁背，行与义乖。
天且不佑，人能行哉。
有商君者，贼义残仁。
为法自弊，车分其身。
始知行义修仁者，便是延年益寿人。
風霜吟
作者：邵雍
朝代：宋

見風而靡者草也，見霜而殞者亦草也。
見風而鳴者松也，見霜而凌者亦松也。
見風而靡，見霜而傷。
焉能爲有，焉能爲亡。
风霜吟
作者：邵雍
朝代：宋

见风而靡者草也，见霜而殒者赤草也。
见风而鸣者松也，见霜而凌者亦松也。
见风而靡，见霜而伤，
焉能为有，焉有为亡。
风霜吟
作者：邵雍
朝代：宋

见风而靡者草也，见霜而殒者亦草也。见风而鸣者松也，见霜而凌者亦松也。见风而靡，见霜而伤，焉能为有，焉能为亡。
风霜吟
作者：邵雍
朝代：宋

见风而靡者草也，见霜而殒者亦草也。
见风而鸣者松也，见霜而凌者亦松也。
见风而靡，见霜而伤。
焉能为有，焉能为亡。
云溪文庆长老画像赞
作者：邹浩
朝代：宋

不选在在处处，长是哆哆啝啝。饭了要睡便睡，睡了要歌便歌。呵呵呵呵呵呵，且道一把茅下。翁子三家村里，老婆相去几何。咦。
云溪文庆长老画像赞
作者：邹浩
朝代：宋

不选在在处处，长是哆哆啝啝。
饭了要睡便睡，睡了要歌便歌。
呵呵呵呵呵呵，且道一把茅下。
翁子三家村裏，老婆相去几何。
咦。
咏竹
作者：邹浩
朝代：宋

竹，竹。濒江，绕屋。声泠泠，影矗矗。霜雪难侵，尘埃莫渎。梢云齐老松，带日映寒菊。箨置顶上高冠，叶成樽中美禄。行看威凤饱相从，不但子猷情最熟。
咏竹
作者：邹浩
朝代：宋

竹，竹。
濒江，遶屋。
声泠泠，影矗矗。
霜雪难侵，尘埃莫渎。
梢云齐老松，带日映寒菊。
箨置顶上高冠，叶成樽中美禄。
行看威凤饱相从，不但子猷情最熟。
雪霁梅月曲
作者：邹登龙
朝代：宋

羌玄圃兮玉英，蹇冰轮兮太清。
猗缟袂兮谁子，粲一笑兮倾城。
倚横吹兮寄哀思，擥幽香兮补骚情。
雪霁梅月曲
作者：邹登龙
朝代：宋

羌玄圃兮玉英，蹇冰轮兮太清。猗缟袂兮谁子，粲一笑兮倾城。倚横吹兮寄哀思，揽幽香兮补骚情。
上册宝十三首 迎神用《歆安》。 其一
作者：郊庙朝会歌辞
朝代：宋

〔黄钟宫〕笾豆大房，牺尊将将。
馨香既登，明灵迪尝。
其乐伊何，吹笙鼓簧。
灵来燕娭，降福无疆。
上册宝十三首 迎神用《歆安》。 其三
作者：郊庙朝会歌辞
朝代：宋

〔太簇征二奏〕雍雍在宫，翼翼在庭。
显相休嘉，肃雍和鸣。
神嗜饮食，明德惟馨。
绥我思成，式燕以宁。
上册宝十三首 迎神用《歆安》。 其二
作者：郊庙朝会歌辞
朝代：宋

〔大吕角二奏〕吉蠲惟时，礼仪既备。
奉璋峨峨，羣公在位。
神之格思，永锡尔类。
展彼令德，于焉来暨。
上册宝十三首 迎神用《歆安》。 其四
作者：郊庙朝会歌辞
朝代：宋

〔应钟羽二奏〕牺牲既成，笾豆有楚。
摐金击石，式歌且舞。
追怀懿德，令闻令仪。
灵兮来格，是享是宜。
乾道七年恭上太上皇帝太上皇后尊号十一首 其九 皇帝从太上皇后册宝诣宫中用《正安》。
作者：郊庙朝会歌辞
朝代：宋

维册伊何，镂玉垂鸿。维宝伊何，范金钮龙。翊以？御，间以笙镛。谁敢不恭，天子寔从。
乾道七年恭上太上皇帝太上皇后尊号十一首·册宝降殿用《正安》。
作者：郊庙朝会歌辞
朝代：宋

元祀介福，孰绥孰将。归于尊亲，孝哉君王。载镂斯牒，载琢斯章。得名得寿，如虞如唐。宗郊斯成，交举典册。汝辅汝弼，威仪是力。陈于广庭，迨此上日。巍巍煌煌，乌睹在昔。仪物陈矣，礼乐明矣。天子戾止，诒尔臣矣。陟降维则，恭且勤矣。茫茫四海，德教形矣。天门九重，荡荡开彻。金支秀华，垂绅佩玦。或导或陪，率履不越。注民耳目，四表胥悦。礼神颂祇，福禄来下。不有荣名，孰缉伊嘏。千乘万骑，鱼鱼雅雅。皇扉洞开，鞠躬如也。穆穆圣颜，安安天步。有缛者仪，以莫不举。天人和同，恩泽洋普。亿载万年，为众父父。大哉尧乎，南向垂裳。君哉舜也，拜而奉觞。缫藉光华，鼓钟铿锵。三事稽首，宋德无疆。乾元资始，坤元资生。允也圣德，同实异名。春王三朝，典册并行。咨尔上公，相仪以登。维册伊何，镂玉垂鸿。维宝伊何，范金钮龙。翊以？御，间以笙镛。谁敢不恭，天子寔从。帝膺永福，功靡专有。既尊圣父，亦燕寿母。怡怡在宫，大典时受。彤管纪之，天长地久。敛福于郊，逢时之泰。揭名日月，侔德覆载。自我作古，域中有大。永言保之，眉寿无害。
五方帝
作者：郊庙朝会歌辞
朝代：宋

帝宅震方，在德惟木。宣仁赋和，大生□育。祀法有虔，皇情允肃。神之格思，报以介福。太微灵德，若首五精。本仁与益，降气施生。纯牲有硕，旨酒斯清。锡兹寿嘏，既寿洽平。惟帝乘离，恢台其德。平秩南讹，百嘉允殖。感精启运，祖我炎历。璋币迎郊，□□翼翼。惟帝乘离，司厥生殖。感所自兴，据我炎德。既度斯筵，乃馨斯稷。对越居歆，介祉无极。圣考能飨，宗祀熙成。骏烈惟帝，于皇执衡。茂育元运，降祚丕平。载清斯酌，庸罄精诚。四序均气，五色奠方。元标枢纽，位正中央。至诚馨洁，率土年康。神兮降止，鼎祚绵长。盛德居厚，含章有融。惟思惟信，曰黄曰中。礼诚荐达，福祐嘉通。永延永阜，九谷咸丰。帝乘中央，沉载函蒙。经纬四方，物性滋丰。金石之荐，象德以宫。神锡嘉虞，介祉无穷。玉琯均和，金风候气。神其格思，丰粢洁币。九谷顺成，群物茂遂。降福无疆，德泽光被。白炜方肃，合宫孔硕。琥以象象，神惟飨德。升配有序，虔恭无斁。降福穰穰，永安邦国。于赫路寝，肆筵有序。粤若西颢，其神执矩。以荐币玉，式陈簠簋。神其格思，受天之祐。水官修职，星昴居方。执权含宝，万物伏藏。大明昌祚，临下皇皇。曰寒时若，神降之康。今月季秋，谷日辛亥。路寝合宫，亲修严配。北方之神，五室来会。馨烈是■，庬褫攸介。太宇清明，宣以方色。沛哉灵游，昭示幽则。崇配尊亲，惟兹孝德。神熙蕃丕，涵育四极。礼经之重，祀典惟明。命官摄事，陟降以诚。既升庶品，亦奉二精。锡兹福祉，迄用丕平。
五方帝·其一三
作者：郊庙朝会歌辞
朝代：宋

今月季秋，谷日辛亥。
路寝合宫，亲修严配。
北方之神，五室来会。
馨烈是{目寽}，庬褫攸介。
五方帝·其十三
作者：郊庙朝会歌辞
朝代：宋

今月季秋，谷日辛亥。路寝合宫，亲修严配。北方之神，五室来会。馨烈是■，庬褫攸介。
出火祀大辰十二首 降神用《高安》。 其一
作者：郊庙朝会歌辞
朝代：宋

〔圜钟为宫〕烨烨我宋，火德所畀。
用火纪时，允惟象类。
神以类歆，诚繇类至。
有感斯通，孚我阳燧。
出火祀大辰十二首 降神用《高安》。 其三
作者：郊庙朝会歌辞
朝代：宋

〔太簇为征〕火在六气，独处其两。
感生维君，繄辰克相。
何以验之，占兹垂象。
腾驾苍虬，歘其来飨。
出火祀大辰十二首 降神用《高安》。 其二
作者：郊庙朝会歌辞
朝代：宋

〔黄钟为角〕乐音上达，粤惟出虚。
火性炎上，亦生于无。
我镛我磬，我笙我竽。
气同声应，昭哉合符。
出火祀大辰十二首 降神用《高安》。 其四
作者：郊庙朝会歌辞
朝代：宋

〔姑洗为羽〕星入于戌，与火俱诎。
火出于辰，与星俱伸。
一伸一诎，孰操纵之。
利用出入，民咸用之。
夕月十首 降神用《高安》。 其一
作者：郊庙朝会歌辞
朝代：宋

〔圜钟为宫〕金行告遒，玉律分秋。
礼蒇西郊，毖祀聿修。
精意潜达，永孚于休。
神之听之，爰格飈斿。
夕月十首 降神用《高安》。 其三
作者：郊庙朝会歌辞
朝代：宋

〔太簇为征〕遡日着明，丽天作配。
洁诚以祠，礼行肃拜。
光凝冕服，气肃环佩。
庶几昭格，祗而不懈。
夕月十首 降神用《高安》。 其二
作者：郊庙朝会歌辞
朝代：宋

〔黄钟为角〕时维秋仲，夜寂天清。
实严姊事，用答阴灵。
坛壝斯设，黍稷惟馨。
云车来下，庶歆厥诚。
夕月十首 降神用《高安》。 其四
作者：郊庙朝会歌辞
朝代：宋

〔姑洗为羽〕穆穆流辉，太阴之精。
盈亏靡忒，寒暑以均。
克禋克祀，揆日涓辰。
牲硕酒旨，来燕来宁。
大晟府拟撰释奠十四首 迎神用《凝安》。 其一
作者：郊庙朝会歌辞
朝代：宋

〔黄钟为宫〕大哉宣圣，道德尊崇。
维持王化，斯民是宗。
典祀有常，精纯并隆。
神其来格，于昭盛容。
大晟府拟撰释奠十四首 迎神用《凝安》。 其三
作者：郊庙朝会歌辞
朝代：宋

〔太簇为征〕巍巍堂堂，其道如天。
清明之象，应物而然。
时维上丁，备物荐诚。
维新礼典，乐谐中声。
大晟府拟撰释奠十四首 迎神用《凝安》。 其二
作者：郊庙朝会歌辞
朝代：宋

〔大吕为角〕生而知之，有教无私。
成均之祀，威仪孔时。
维兹初丁，洁我盛粢。
永适其道，万世之师。
大晟府拟撰释奠十四首 迎神用《凝安》。 其四
作者：郊庙朝会歌辞
朝代：宋

〔应钟为羽〕圣王生知，阐乃儒规。
诗书文教，万世昭垂。
良日惟丁，灵承不爽。
揭此精虔，神其来飨。
大观祀社稷九首 迎神用《宁安》。 其一
作者：郊庙朝会歌辞
朝代：宋

〔黄钟二奏〕惟土之尊，民食资焉。
阴祀昭格，牲牢腥羶。
有功于民，告其吉蠲。
神之来享，云车翩翩。
大观祀社稷九首 迎神用《宁安》。 其三
作者：郊庙朝会歌辞
朝代：宋

〔姑洗征二奏〕猗欤那欤，生养斯民。
家给人足，时底熙纯。
祗严明禋，于荐苾芬。
粢盛丰洁，神乃有闻。
大观祀社稷九首 迎神用《宁安》。 其二
作者：郊庙朝会歌辞
朝代：宋

〔太簇角二奏〕惟谷之神，函育无穷。
百嘉蕃殖，民依厥功。
严饬坛壝，威仪肃雍。
神之来享，祈于登丰。
大观祀社稷九首 迎神用《宁安》。 其四
作者：郊庙朝会歌辞
朝代：宋

〔南吕羽二奏〕笾豆斯陈，三牲告幽。
报本之礼，答神之休。
来歆芬香，丰登于秋。
仓箱千万，治符成周。
宁宗朝享三十五首 迎神用《兴安》。九变。 其一
作者：郊庙朝会歌辞
朝代：宋

〔黄钟为宫〕咸英备乐，簋席列斝。
诗歌安世，声叶皇雅。
翠旗羽盖，云车风马。
神其来兮，以燕以下。
宁宗朝享三十五首 迎神用《兴安》。九变。 其三
作者：郊庙朝会歌辞
朝代：宋

〔太簇为征〕穆穆紫幄，璜璜清宫。
旱麓流咏，凫鹥叶工。
道闳诒燕，业绵垂鸿。
神其来兮，以康以崇。
宁宗朝享三十五首 迎神用《兴安》。九变。 其二
作者：郊庙朝会歌辞
朝代：宋

〔大吕为角〕勾陈旦闢，阊阖夜分。
轸风挟月，车驷凌云。
瑞景晻霭，神光耀熅。
神其来兮，以留以忻。
宁宗朝享三十五首 迎神用《兴安》。九变。 其四
作者：郊庙朝会歌辞
朝代：宋

〔应钟为羽〕文以谟显，武以烈承。
圣训之保，祖武之绳。
有肃孝假，式严衎烝。
神其来兮，以宜以宁。
宁宗郊前朝献景灵宫二十四首 降神用《太安》。六变。 其一
作者：郊庙朝会歌辞
朝代：宋

〔圜钟为宫〕四灵晨耀，五纬夕明。
风云晏和，天地粹清。
灵兮来迎，灵兮来宁。
启我子孙，飨于纯精。
宁宗郊前朝献景灵宫二十四首 降神用《太安》。六变。 其三
作者：郊庙朝会歌辞
朝代：宋

〔太簇为征〕龙车既奏，凤驭载翔。
帝幄伫灵，天衢腾芳。
神来留俞，神来蹇骧。
礼鬯乐明，奏假孔将。
宁宗郊前朝献景灵宫二十四首 降神用《太安》。六变。 其二
作者：郊庙朝会歌辞
朝代：宋

〔黄钟为角〕芬枝扬烈，熉珠叶陶。
闿珍阐符，展诗舞箾。
神哉来下，神哉来翱。
肃若有承，灵心招摇。
宁宗郊前朝献景灵宫二十四首 降神用《太安》。六变。 其四
作者：郊庙朝会歌辞
朝代：宋

〔姑洗为羽〕虹旌蜺旄，鸾旗翠盖。
星枢扶轮，月御叶卫。
灵至阴阴，灵般裔裔。
来格来飨，福流万世。
宁宗郊祀二十九首 降神用《景安》。 其一
作者：郊庙朝会歌辞
朝代：宋

〔圜钟为宫〕天门荡荡，云车阴阴。
百神咸秩，三灵顾歆。
神哉来娭，神哉溥临。
飨时宋德，翼翼小心。
宁宗郊祀二十九首 降神用《景安》。 其三
作者：郊庙朝会歌辞
朝代：宋

〔太簇为征〕泰尊媪釐，祖功宗德。
辰躔陪营，岳渎受职。
神哉来下，神哉来格。
飨德惟馨，留虞嘉席。
宁宗郊祀二十九首 降神用《景安》。 其二
作者：郊庙朝会歌辞
朝代：宋

〔黄钟为角〕华盖既动，紫微洞开。
星枢周旋，日车徘徊。
灵兮顾佑，灵兮沛来。
载燕载娭，式时坛垓。
宁宗郊祀二十九首 降神用《景安》。 其四
作者：郊庙朝会歌辞
朝代：宋

〔姑洗为羽〕金石宣昭，羽旄纷纶。
洁火夕照，明水夜陈。
娭哉惟灵，娭哉惟神。
风马招摇，惟德之亲。
宁宗郊祀二十九首·尚书彻豆用《熙安》。
作者：郊庙朝会歌辞
朝代：宋

兰豆既升，簠簋既登。礼备俎实，飨贵牲？。时乃告彻，器用毕兴。祚我皇基，介福是膺。
崇恩太后升祔十四首 迎神用《兴安》。四章。 其一
作者：郊庙朝会歌辞
朝代：宋

〔黄钟宫二奏〕閟宫有侐，堂筵屹崇。
灵徽匪遐，精诚感通。
苾芬维时，登兹明祀。
泠然云车，有来其驭。
崇恩太后升祔十四首 迎神用《兴安》。四章。 其三
作者：郊庙朝会歌辞
朝代：宋

〔太簇征二奏〕枚枚閟宫，鼎俎肆陈。
烝畀明灵，登其嘉新。
鼓钟既戒，旨酒既醇。
攸介攸止，纯禧荐臻。
崇恩太后升祔十四首 迎神用《兴安》。四章。 其二
作者：郊庙朝会歌辞
朝代：宋

〔大吕角二奏〕羽旌风翔，翠蕤飘举。
俨其音徽，登兹位处。
笙镛始奏，合止柷敔。
是享是宜，永求伊祜。
崇恩太后升祔十四首 迎神用《兴安》。四章。 其四
作者：郊庙朝会歌辞
朝代：宋

〔应钟羽二奏〕旨酒嘉肴，于登于豆。
是享是宜，乐既合奏。
衎我懿德，执事温恭。
灵兮允格，有翼其从。
庆元二年皇后册宝十三首
作者：郊庙朝会歌辞
朝代：宋

乾健坤顺，群生首资。日常月升，四时叶熙。帝嗣天历，后崇母仪。黼黻承晖，王化是基。熛阙蟺蜎，璧门云龙。烈文维辅，翊奉有容。典章煇明，彝度肃雍。蒇时缛仪，登于璿宫。金晶丽辉，璧叶含春。赞夏之翼，绎虞之嫔。乐序韶亮，礼文藻新。辟公相成，物采彬彬。帟旒云舒，金秀充庭。璇卫銮华，茜佩垂？。皇容熙备，柔仪顺承。三宫齐欢，万福昭膺。骖翟崇容，袆鞠陈衣。戾止兰殿，夙兴椒闱。淑正宣华，粹明腾煇。钦若有承，嗣音之徽。袆帟流光，沙祥增衍。编玉镂德，螭金溢篆。粹猷藻黻，徽文华显。二南声诗，于时昭阐。翚珩焕采，趋节风韶。陟降墄陛，奉将英瑶。辟道承薰，嫔仪扬翘。是敬是祗，德音孔昭。帝奉太室，后仪成之。帝养三宫，后志承之。德如关雎，盛如螽斯。宜君宜王，百世本支。肃肃壶彝，雍雍阴教。险诐自防，警戒是效。中闱端委，列御胥告。其思辅顺，永翼帝孝。天子九嫔，王宫六寝。有烨令仪，载秩华品。福履绥将，节用躬俭。矢其德音，于以来谂。象服之文，鹊巢之风。化以妇道，觐于内宫。采蘋涧滨，采藻涧中。夙夜在公，赞彼累功。光佑晏宁，惠慈燕喜。寿仁并崇，家邦均祉。懿文交举，壶册嗣美。维亿万年，爱敬惟似。天心仁佑，坤德世昭。灼有慈范，著于累朝。俭以赞虞，勤以承尧。是用则效，共励夙宵。
庆元二年皇后册宝十三首·其四
作者：郊庙朝会歌辞
朝代：宋

帟旒云舒，金秀充庭。璇卫銮华，茜佩垂？。皇容熙备，柔仪顺承。三宫齐欢，万福昭膺。
朝会
作者：郊庙朝会歌辞
朝代：宋

湛湛露斯，其甘如饴。清宁鉴德，和气应之。神云播液，冰玉凝姿。是为仁瑞，万寿维祺。爰有嘉禾，含章自天。宛城洛画，粲若奎躔。珍符显著，灵意昭宣。永告洪业，时万万斯年。地效珍物，时维兹禾。秀标四颖，祥掩并柯。嘉生绝拟，善应为多。光溢图谍，宣用登歌。
朝会·其二
作者：郊庙朝会歌辞
朝代：宋

爰有嘉禾，含章自天。宛城洛画，粲若奎躔。珍符显著，灵意昭宣。永告洪业，时万万斯年。
朝会·其二
作者：郊庙朝会歌辞
朝代：宋

爰有嘉禾，含章自天。
宛城洛画，粲若奎躔。
珍符显着，灵意昭宣。
永告洪业，时万万斯年。
淳佑祭海神十六首 迎神用《延安》。 其一
作者：郊庙朝会歌辞
朝代：宋

〔宫一曲〕堪舆之间，最鉅惟瀛。
包干括坤，吐日滔星。
祀典载新，礼乐孔明。
鉴吾嘉頼，来燕来宁。
淳佑祭海神十六首 迎神用《延安》。 其三
作者：郊庙朝会歌辞
朝代：宋

〔征一曲〕若稽有唐，克致崇极。
祝号既升，爰增祭式。
从享于郊，神斯受职。
我祀肇新，式祈阴骘。
淳佑祭海神十六首 迎神用《延安》。 其二
作者：郊庙朝会歌辞
朝代：宋

〔角一曲〕四溟广矣，八纮是纪。
我宅东南，迴復万里。
洪涛飘风，安危所倚。
祀事特隆，神其戾止。
淳佑祭海神十六首 迎神用《延安》。 其四
作者：郊庙朝会歌辞
朝代：宋

〔羽一曲〕猗与祀礼，四海会同。
灵之来沛，鞭霆驭风。
肸蠁彷佛，在位肃雍。
佑我烝民，式徼神功。
淳化乡饮酒三十三章
作者：郊庙朝会歌辞
朝代：宋

鹿鸣呦呦，命侣与俦。宴乐嘉宾，既献且酬。献酬有序，休祉无疆。展矣君子，邦家之光。鹿鸣呦呦，在彼中林。宴乐嘉宾，式昭德音。德音愔愔，既乐且湛。允矣君子，实慰我心。鹿鸣呦呦，在彼高冈。宴乐嘉宾，吹笙鼓簧。币帛戋戋，礼仪蹡蹡。乐只君子，利用宾王。鹿鸣相呼，聚泽之蒲。我乐嘉宾，鼓瑟吹竽。我命旨酒，以燕以娱。何以赠之，玄纁粲如。鹿鸣相邀，聚场之苗。我美嘉宾，令名孔昭。我命旨酒，以歌以谣。何以置之，大君之朝。鹿鸣相应，聚山之荆。我燕嘉宾，鼓簧吹笙。我命旨酒，以逢以迎。何以荐之，扬于王庭。瞻彼南陔，时物嘉良。有泉清泚，有兰馨香。晨饮是汲，夕膳是尝。慈颜未悦，我心靡遑。嬉嬉南陔，眷眷慈颜。和气怡色，奉甘与鲜。事亲是宜，事君是思。虔勖忠孝，邦家之基。洋洋嘉鱼，伫以美罛。君子有道，嘉宾式燕以娱。洋洋嘉鱼，伫以芳罟。君子有德，嘉宾式歌且舞。我有宫沼，龟龙扰之。君子有礼，嘉宾式贵表之。我有宫薮，麟凤来思。君子有乐，嘉宾式慰勤思。相彼嘉鱼，爰纵之壑。我有旨酒，嘉宾式燕以乐。相彼嘉鱼，在汉之梁。我有旨酒，嘉宾式燕以康。森森乔木，美蔓萦之。我有旨酒，嘉宾式燕宜之。喈喈黄鸟，载飞载止。我有旨酒，嘉宾式燕且喜。崇丘峨峨，动植斯属。高既自遂，大亦自足。和风斯扇，膏雨斯沐。我仁如天，以亭以育。崇丘巍巍，动植其依。高大之性，各极尔宜。王道坦坦，皇猷熙熙。仁寿之域，烝民允跻。关雎于飞，洲渚之湄。自家刑国，乐且有仪。郁郁芳兰，幽人撷之。温温恭人，哲后求之。求之无斁，寤寐所属。罄尔一心，受天百禄。郁郁芳兰，雨露滋之。温温恭人，圭组縻之。郁郁芳兰，佩服珍之。温温恭人，福履绥之。关雎跄跄，集水之央。好求贤辅，同扬德光。蘋蘩芳滋，同谁掇之。愿言贤德，靡日不思。偶其贤德，辅成己职。永配玉音，服之无斁。洁其粢盛，中心匪宁。荐于宗庙，助君德馨。贤淑来思，人之表仪。风化天下，何乐如之。彼鹊成巢，尔类攸处。之子有归，琼瑶是祖。彼鹊成巢，尔类攸匹。之子有行，锦绣是饰。彼鹊成巢，尔类攸共。之子有从，兰荪是奉。伊鹊成巢，珍禽戾止。婉彼佳人，配于君子。伊鹊营巢，珍禽攸处。内助贤侯，弼于明主。伊鹊营巢，珍禽辑睦。均养嘉雏，致于蕃育。
淳化乡饮酒三十三章·其一〇
作者：郊庙朝会歌辞
朝代：宋

洋洋嘉鱼，伫以芳罟。
君子有德，嘉宾式歌且舞。
淳化乡饮酒三十三章·其一一
作者：郊庙朝会歌辞
朝代：宋

我有宫沼，龟龙扰之。
君子有礼，嘉宾式贵表之。
淳化乡饮酒三十三章·其一三
作者：郊庙朝会歌辞
朝代：宋

相彼嘉鱼，爰纵之壑。
我有旨酒，嘉宾式燕以乐。
淳化乡饮酒三十三章·其一二
作者：郊庙朝会歌辞
朝代：宋

我有宫薮，麟凤来思。
君子有乐，嘉宾式慰勤思。
淳化乡饮酒三十三章·其一五
作者：郊庙朝会歌辞
朝代：宋

森森乔木，美蔓萦之。
我有旨酒，嘉宾式燕宜之。
淳化乡饮酒三十三章·其一六
作者：郊庙朝会歌辞
朝代：宋

喈喈黄鸟，载飞载止。
我有旨酒，嘉宾式燕且喜。
淳化乡饮酒三十三章·其一四
作者：郊庙朝会歌辞
朝代：宋

相彼嘉鱼，在汉之梁。
我有旨酒，嘉宾式燕以康。
淳化乡饮酒三十三章·其三
作者：郊庙朝会歌辞
朝代：宋

洋洋嘉鱼，伫以美罛。君子有道，嘉宾式燕以娱。洋洋嘉鱼，伫以芳罟。君子有德，嘉宾式歌且舞。我有宫沼，龟龙扰之。君子有礼，嘉宾式贵表之。我有宫薮，麟凤来思。君子有乐，嘉宾式慰勤思。相彼嘉鱼，爰纵之壑。我有旨酒，嘉宾式燕以乐。相彼嘉鱼，在汉之梁。我有旨酒，嘉宾式燕以康。森森乔木，美蔓萦之。我有旨酒，嘉宾式燕宜之。喈喈黄鸟，载飞载止。我有旨酒，嘉宾式燕且喜。
淳化乡饮酒三十三章·其九
作者：郊庙朝会歌辞
朝代：宋

洋洋嘉鱼，伫以美罛。
君子有道，嘉宾式燕以娱。
祫享八首 迎神用《兴安》。 其一
作者：郊庙朝会歌辞
朝代：宋

〔黄钟宫〕时维孟冬，霜露既零。
合食盛礼，以时以行。
孝心翼翼，惟神来宁。
肃倡斯举，神具是听。
祫享八首 迎神用《兴安》。 其三
作者：郊庙朝会歌辞
朝代：宋

〔太簇征〕于昭孝治，通乎神明。
寒暑不忒，熙事备成。
牲牷孔硕，黍稷惟馨。
以享以祀，来燕来宁。
祫享八首 迎神用《兴安》。 其二
作者：郊庙朝会歌辞
朝代：宋

〔大吕角〕于穆孝思，嘉荐维时。
诚通兹格，咸来燕娭。
神之听之，申锡蕃釐。
于万斯年，永保丕基。
祫享八首 迎神用《兴安》。 其四
作者：郊庙朝会歌辞
朝代：宋

〔应钟羽〕苾芬孝祀，荐灌肃雍。
致力于神，明信咸通。
灵之妥留，惠我庞鸿。
广被万宇，福禄攸同。
纳火祀大辰十二首 降神用《高安》。 其一
作者：郊庙朝会歌辞
朝代：宋

〔圜钟为宫〕赫赫皇图，炎炎火德。
侈神之赐，奄有方国。
粢盛既丰，俎豆有飶。
于万斯年，报祀无斁。
纳火祀大辰十二首 降神用《高安》。 其三
作者：郊庙朝会歌辞
朝代：宋

〔太簇为征〕季秋之月，律中无射。
农事备收，火功告毕。
克禋克祀，有严有翼。
风马云车，尚其来格。
纳火祀大辰十二首 降神用《高安》。 其二
作者：郊庙朝会歌辞
朝代：宋

〔黄钟为角〕火星之躔，有烨其光。
表于辰位，伏于戌方。
时和岁稔，仁显用藏。
告尔万民，出纳有常。
纳火祀大辰十二首 降神用《高安》。 其四
作者：郊庙朝会歌辞
朝代：宋

〔姑洗为羽〕明明我后，重祭钦祠。
有司肃事，式荐晨仪。
礼惟其称，物惟其时。
神之听之，福禄来为。
绍兴以后时享二十五首 迎神用《兴安》。 其一
作者：郊庙朝会歌辞
朝代：宋

〔黄钟为宫〕奉先严祀，率礼大经。
时思致享，肃荐芳馨。
竭诚备物，乐奏和声。
真驭来止，熙事克成。
绍兴以后时享二十五首 迎神用《兴安》。 其三
作者：郊庙朝会歌辞
朝代：宋

〔太簇为征〕嘉承和平，秩祀为先。
乃练休辰，祝史告虔。
内心齐明，祀具吉蠲。
交际恍惚，如在后前。
绍兴以后时享二十五首 迎神用《兴安》。 其二
作者：郊庙朝会歌辞
朝代：宋

〔大吕为角〕圣灵在天，九关崇深。
风马云车，纷其顾临。
拥祥储休，昭答孝心。
孝孙受祉，万福是膺。
绍兴以后时享二十五首 迎神用《兴安》。 其四
作者：郊庙朝会歌辞
朝代：宋

〔应钟为羽〕道信于神，神灵燕娭。
酒有嘉德，物惟其时。
缓节安歌，乐奏具宜。
欣欣乐康，福禄绥之。
绍兴以后祀五方帝六十首 白帝降神用《高安》。 其一
作者：郊庙朝会歌辞
朝代：宋

〔圜钟为宫〕白藏启序，庶彙向成。
有严禋祀，用答幽灵。
风马云车，来燕来宁。
洋洋在上，休福是承。
绍兴以后祀五方帝六十首 白帝降神用《高安》。 其三
作者：郊庙朝会歌辞
朝代：宋

〔太簇征〕昊天之气，揫敛万彙。
涓日洁齐，有严厥祀。
有牲维肥，有酒维旨。
神之燕娭，锡兹福祉。
绍兴以后祀五方帝六十首 白帝降神用《高安》。 其二
作者：郊庙朝会歌辞
朝代：宋

〔黄钟角〕素精肇节，金行固藏。
气冲炎伏，明河翻霜。
功收有年，礼荐有章。
祇越眇冥，鸿基永昌。
绍兴以后祀五方帝六十首 白帝降神用《高安》。 其四
作者：郊庙朝会歌辞
朝代：宋

〔姑洗羽〕执矩斯兑，实惟素灵。
受职储休，万宝以成。
飨于西郊，奠玉陈牲。
侑以雅乐，来歆克诚。
绍兴以后祀五方帝六十首 赤帝降神用《高安》。 其一
作者：郊庙朝会歌辞
朝代：宋

〔圜钟为宫〕离明御正，德协于火。
有感其生，维帝是何。
帝图炎炎，贻福锡我。
鉴于妥虔，高灵下堕。
绍兴以后祀五方帝六十首 赤帝降神用《高安》。 其三
作者：郊庙朝会歌辞
朝代：宋

〔太簇为征〕八卦相荡，一气散施。
隆炽恢台，职神尸之。
肃肃飈御，神戾于天。
于昭神休，天子万年。
绍兴以后祀五方帝六十首 赤帝降神用《高安》。 其二
作者：郊庙朝会歌辞
朝代：宋

〔黄钟为角〕赤精之君，位于朱明。
茂育万物，假然长嬴。
我洁我盛，我蠲我诚。
神其下来，云车是承。
绍兴以后祀五方帝六十首 赤帝降神用《高安》。 其四
作者：郊庙朝会歌辞
朝代：宋

〔姑洗为羽〕烨烨其光，炳炳其灵。
窅其如容，歘其如声。
扇以景风，导以朱斿。
我德匪类，神其安留。
绍兴以后祀五方帝六十首 青帝降神用《高安》。 其一
作者：郊庙朝会歌辞
朝代：宋

〔圜钟宫三奏〕于神何司，而德于木。
肃然顾歆，则我斯福。
我祀孔时，我心载祗。
匪我之私，神来不来。
绍兴以后祀五方帝六十首 青帝降神用《高安》。 其三
作者：郊庙朝会歌辞
朝代：宋

〔太簇为征一奏〕神在途矣，习习以风。
百灵后先，敢一不恭。
奔走疠疫，祓除菑凶。
顾瞻下方，逍遥从容。
绍兴以后祀五方帝六十首 青帝降神用《高安》。 其二
作者：郊庙朝会歌辞
朝代：宋

〔黄钟为角一奏〕神兮焉居，神在震方。
仁以为宅，秉天之阳。
神之来矣，道修以阻。
望神未来，使我心苦。
绍兴以后祀五方帝六十首 青帝降神用《高安》。 其四
作者：郊庙朝会歌辞
朝代：宋

〔姑洗羽一奏〕温然仁矣，熙然春矣。
龙驾帝服，穆将临矣。
我酒清矣，我肴烝矣。
我乐备矣，我神顾矣。
绍兴以后祀五方帝六十首 黄帝降神用《高安》。 其一
作者：郊庙朝会歌辞
朝代：宋

〔圜钟为宫〕维帝奠位，乃咸于时。
孰主张是，而枢纽之。
谷我腹我，比予于儿。
告我冠服，迨其委蛇。
绍兴以后祀五方帝六十首 黄帝降神用《高安》。 其三
作者：郊庙朝会歌辞
朝代：宋

〔太簇征〕乐哉帝居，逝留无常。
尔信我宅，尔中我乡。
乃眷兹土，于赫君王。
翩然下来，去未遽央。
绍兴以后祀五方帝六十首 黄帝降神用《高安》。 其二
作者：郊庙朝会歌辞
朝代：宋

〔黄钟角〕荪无不在，日与我居。
孰不可来，肸蠁斯须。
象服龙驾，渊渊鼓桴。
荪不汝多，多汝意孚。
绍兴以后祀五方帝六十首 黄帝降神用《高安》。 其四
作者：郊庙朝会歌辞
朝代：宋

〔姑洗羽〕澹兮抚琴，啾兮吹笙。
神之未来，肃穆以听。
缤纷羽旄，姣服在中。
神既来止，亦无惰容。
绍兴以后祀五方帝六十首 黑帝降神用《高安》。 其一
作者：郊庙朝会歌辞
朝代：宋

〔圜钟为宫〕吉日壬癸，律中应钟。
国有故常，北郊迎冬。
乃蒇祀事，必祗必恭。
明默虽异，感而遂通。
绍兴以后祀五方帝六十首 黑帝降神用《高安》。 其三
作者：郊庙朝会歌辞
朝代：宋

〔太簇为征〕北方之神，执权司冬。
三时务农，于焉告功。
礼备乐作，归功于神。
风马来游，永锡斯民。
绍兴以后祀五方帝六十首 黑帝降神用《高安》。 其二
作者：郊庙朝会歌辞
朝代：宋

〔黄钟为角〕良月盈数，四气推迁。
帝于是时，典司其权。
高灵下堕，降祉幅员。
神之听之，祀事罔愆。
绍兴以后祀五方帝六十首 黑帝降神用《高安》。 其四
作者：郊庙朝会歌辞
朝代：宋

〔姑洗为羽〕天地闭塞，盛德在水。
黑精之君，降福羡祉。
洋洋在上，若或见之。
齐庄承祀，其敢斁思。
绍兴以后祀五方帝六十首·送神用《高安》。
作者：郊庙朝会歌辞
朝代：宋

神之戾止，天门夜开。
礼备告成，云{车井}亟回。
旗纛晻霭，万灵喧豗。
独遗祉福，用泽九垓。
绍兴以后祀感生帝十六首 降神用《大安》。 其一
作者：郊庙朝会歌辞
朝代：宋

〔圜钟为宫〕炎精之神，飞{车井}碧落。
驾以浮云，丹书赤雀。
礼备豆笾，乐谐箫勺。
神具醉止，佑我景铄。
绍兴以后祀感生帝十六首 降神用《大安》。 其三
作者：郊庙朝会歌辞
朝代：宋

〔太簇为征〕于物司火，于方峙南。
璇霄来下，羽卫毵毵。
祠官祝釐，联佩合簪。
本支有衍，则百斯男。
绍兴以后祀感生帝十六首 降神用《大安》。 其二
作者：郊庙朝会歌辞
朝代：宋

〔黄钟为角〕宋德惟火，神实司之。
上仪申蒇，迎方重离。
瑶币告洁，秀华金支。
啾啾神龙，来介繁禧。
绍兴以后祀感生帝十六首 降神用《大安》。 其四
作者：郊庙朝会歌辞
朝代：宋

〔姑洗为羽〕惟神之安，方解羽銮。
赤旗霞曳，从以炎官。
居歆嘉荐，肸蠁灵坛。
神之格矣，民讫多盘。
绍兴以后祀感生帝十六首·降神用《大安》。
作者：郊庙朝会歌辞
朝代：宋

炎精之神，飞■碧落。驾以浮云，丹书赤雀。礼备豆笾，乐谐箫勺。神具醉止，佑我景铄。宋德惟火，神实司之。上仪申蒇，迎方重离。瑶币告洁，秀华金支。啾啾神龙，来介繁禧。于物司火，于方峙南。璇霄来下，羽卫毵毵。祠官祝釐，联佩合簪。本支有衍，则百斯男。惟神之安，方解羽銮。赤旂霞曳，从以炎官。居歆嘉荐，肸蚃灵坛。神之格矣，民讫多盘。
绍兴以后蜡祭四十二首 东方百神降神用《熙安》。 其一
作者：郊庙朝会歌辞
朝代：宋

〔圜钟为宫〕玄冥凌厉，岁聿其周。
天地闭藏，农且息休。
古大蜡礼，伊耆肇修。
爰荐飶馨，以迓飈游。
绍兴以后蜡祭四十二首 东方百神降神用《熙安》。 其三
作者：郊庙朝会歌辞
朝代：宋

〔太簇为征〕三时不害，四方顺成。
酬功报始，以我齐明。
豳颂土鼓，乐此嘉平。
降祥幅员，惠于函生。
绍兴以后蜡祭四十二首 东方百神降神用《熙安》。 其二
作者：郊庙朝会歌辞
朝代：宋

〔黄钟为角〕惟大明尊，实首三辰。
功赫庶物，光被广轮。
岁方索飨，咸秩羣神。
灵斿来下，尸此明禋。
绍兴以后蜡祭四十二首 东方百神降神用《熙安》。 其四
作者：郊庙朝会歌辞
朝代：宋

〔姑洗为羽〕日昱乎昼，容光必照。
肸蠁之交，惟人所召。
有监在下，视兹升燎。
肃若其承，云骈星曜。
绍兴以后蜡祭四十二首 西方百神降神用《熙安》。 其一
作者：郊庙朝会歌辞
朝代：宋

〔圜钟为宫〕玄冬肇祀，始于伊耆。
岁事聿成，庸答蕃釐。
眷言西顾，匪神司之。
归功尔神，翩其下来。
绍兴以后蜡祭四十二首 西方百神降神用《熙安》。 其三
作者：郊庙朝会歌辞
朝代：宋

〔太簇为征〕神罔小大，奠方兹土。
祭列坊庸，礼迨猫虎。
有功斯民，祀乃其所。
非稷馨香，厥福周溥。
绍兴以后蜡祭四十二首 西方百神降神用《熙安》。 其二
作者：郊庙朝会歌辞
朝代：宋

〔黄钟为角〕魄生自西，照望太阳。
下暨诸神，贶施万方。
节适风雨，富我囷箱。
共承嘉祀，惟以迪尝。
绍兴以后蜡祭四十二首 西方百神降神用《熙安》。 其四
作者：郊庙朝会歌辞
朝代：宋

〔姑洗为羽〕丰年穰穰，美芳职职。
笾豆方圆，其仪孔硕。
风马在御，云车载饬。
来顾来飨，维俟休德。
绍兴以后蜡祭四十二首·奠币用《吉安》。配位同。
作者：郊庙朝会歌辞
朝代：宋

神宅于幽，？？沈沈。至和塞明，考我德音。神听静嘉，俨乎若临。币以荐诚，敢有弗钦。
绍兴朝日十首 降神用《高安》。 其一
作者：郊庙朝会歌辞
朝代：宋

〔圜钟为宫〕玄鸟既至，序属春分。
朝于太阳，厥典备存。
载严大采，示民有尊。
扬光下烛，煜爚东门。
绍兴朝日十首 降神用《高安》。 其三
作者：郊庙朝会歌辞
朝代：宋

〔太簇为征〕周祀及闇，汉制中营。
肸蠁是届，礼神以兄。
我洁斯璧，我肥斯牲。
神兮燕享，鉴观孔明。
绍兴朝日十首 降神用《高安》。 其二
作者：郊庙朝会歌辞
朝代：宋

〔黄钟为角〕升晖丽天，阳德之母。
率无颇偏，兼烛下土。
恭事崇坛，礼乐具举。
顿御六龙，裴回容与。
绍兴朝日十首 降神用《高安》。 其四
作者：郊庙朝会歌辞
朝代：宋

〔姑洗为羽〕屹尔王宫，泛临翊翊。
惠此万方，岂惟五色。
以修阳政，以习地德。
云景杳冥，施祥无极。
绍兴淳熙分命馆职定撰十七首·其一
作者：郊庙朝会歌辞
朝代：宋

〔圜钟为宫〕上直房心，时惟明堂。
配天享亲，宗祀有常。
盛德在金，日吉辰良。
享我克诚，来格来康。
绍兴淳熙分命馆职定撰十七首·其三
作者：郊庙朝会歌辞
朝代：宋

〔太簇为征〕休德孔昭，灵承上帝。
孝极尊亲，严配于位。
嘉荐芬芳，礼无不备。
神其格思，享兹诚至。
绍兴淳熙分命馆职定撰十七首·其二
作者：郊庙朝会歌辞
朝代：宋

〔黄钟为角〕合宫盛礼，金商令时。
备成熙事，蒐扬上仪。
骏奔在庭，精意肃祗。
来享嘉荐，神灵燕娭。
绍兴淳熙分命馆职定撰十七首·其四
作者：郊庙朝会歌辞
朝代：宋

〔姑洗为羽〕霜露既降，孝思奉先。
陟降上帝，礼隆九筵。
有馨黍稷，有肥牲牷。
神来燕娭，想像肃然。
绍兴祀九宫贵神十首 降神用《景安》。 其一
作者：郊庙朝会歌辞
朝代：宋

〔圜钟为宫〕紫阙幽宏，惟神灵尊。
辅成泰元，赞役乃坤。
曰雨曰旸，缊豫调纷。
享荐陨光，蒙祉如屯。
绍兴祀九宫贵神十首 降神用《景安》。 其三
作者：郊庙朝会歌辞
朝代：宋

〔太簇为征〕于赫九宫，天神之贵。
煌煌彪列，下土是莅。
幽赞高穹，阴骘万类。
肃若旧典，有严祗事。
绍兴祀九宫贵神十首 降神用《景安》。 其二
作者：郊庙朝会歌辞
朝代：宋

〔黄钟为角〕载阳衍德，农祥孔昭。
赉兹元嘏，穰穰黍苗。
象舆眇冥，金奏远姚。
无阏厥灵，丹衷匪恌。
绍兴祀九宫贵神十首 降神用《景安》。 其四
作者：郊庙朝会歌辞
朝代：宋

〔姑洗为羽〕练时吉良，聿崇明祀。
粢盛洁丰，牲硕酒旨。
肃唱和声，来燕来止。
嘉承天休，赉及含齿。
绍兴祀大火十二首 降神用《高安》。 其一
作者：郊庙朝会歌辞
朝代：宋

〔圜钟为宫〕五纬相天，各率其职。
司礼与视，则维荧惑。
至阳之精，届我长嬴。
于以求之，祀事孔明。
绍兴祀大火十二首 降神用《高安》。 其三
作者：郊庙朝会歌辞
朝代：宋

〔太簇为征〕小大率礼，不愆于仪。
展采错事，秩祀孔时。
维今之故，阅我数度。
修厥典常，神其来顾。
绍兴祀大火十二首 降神用《高安》。 其二
作者：郊庙朝会歌辞
朝代：宋

〔黄钟为角〕有出有藏，伏见靡常。
相我国家，鉴观四方。
视罔不正，终然允臧。
神其来格，明德馨香。
绍兴祀大火十二首 降神用《高安》。 其四
作者：郊庙朝会歌辞
朝代：宋

〔姑洗为羽〕于赫我宋，以火德王。
永永丕图，繄神之相。
神之来矣，维其时矣。
礼备乐奏，神其知矣。
绍兴祀太社太稷十七首 迎神用 其一
作者：郊庙朝会歌辞
朝代：宋

〔函钟为宫〕五祀之本，社稷有严。
芟柞伊始，夫敢不虔。
吉日惟戊，式荐豆笾。
神其来格，用介有年。
绍兴祀太社太稷十七首 迎神用 其三
作者：郊庙朝会歌辞
朝代：宋

〔太簇为角〕是尊是奉，兹率旧章。
乐音纯绎，荐溢圆方。
情文备矣，神其迪尝。
永观锡羡，多穑穰穰。
绍兴祀太社太稷十七首 迎神用 其二
作者：郊庙朝会歌辞
朝代：宋

〔函钟为宫〕功烈在民，诞受露雨。
良耜既歌，乃扬帗舞。
是奉是尊，厚礼斯举。
相其丰年，多稌多黍。
绍兴祀太社太稷十七首 迎神用 其五
作者：郊庙朝会歌辞
朝代：宋

〔南吕为羽〕国主社稷，时祀有常。
肃若旧典，报本不忘。
粢盛丰洁，歌吟青黄。
尊神倏来，百物宾将。
绍兴祀太社太稷十七首 迎神用 其四
作者：郊庙朝会歌辞
朝代：宋

〔姑洗为征〕谷资土养，民頼谷生。
功利之博，莫之与京。
式严祠坛，因物荐诚。
礼具乐奏，惟神顾歆。
绍兴祀岳镇海渎四十三首 其九 送神用《凝安》。
作者：郊庙朝会歌辞
朝代：宋

蹇兮纷纷，神实戾止。以饮以食，以享以祀。？兮冥冥，神亦归止。以醉以饱，以锡尔祉。
绍兴祀岳镇海渎四十三首·东方迎神用《凝安》。
作者：郊庙朝会歌辞
朝代：宋

帝奠九㙻，孰匪我疆。繄我东土，山川相望。祀事孔时，肃雍不忘。嶪峨濛鸿，郁哉洋洋。青阳肇开，祀事孔饬。郁人赞溉，其馨苾苾。敬尔威仪，亦孔之则。神之格思，无我有斁。司历告时，惟孟之春。爰举时祀，旅于有神。鼓钟既设，圭帛具陈。阜蕃庶物，以福我民。岩岩天齐，自古在昔。肤寸之云，四方其泽。惟时东作，祀事乃饬。惠我无疆，恩沾动植。惟山有镇，雄于其方。东孰为雄，于沂之疆。祀事有时，爰举旧章。我望匪遥，庶几燕飨。澒洞鸿濛，天与无极。导纳江汉，节宣南北。顺助其功，善下惟德。我祀孔时，以介景福。我祀伊何，于彼长淮。导源桐柏，委注蓬莱。捍齐护楚，宣威示怀。豆笾列陈，亦孔之偕。我祀孔肃，神其安留。容与裴回，若止若浮。洽此重觞，申以百羞。无我斁遗，万邦之休。蹇兮纷纷，神实戾止。以饮以食，以享以祀。？兮冥冥，神亦归止。以醉以饱，以锡尔祉。朱明盛长，我祀用饬。厥祀伊何，山川咸秩。如将见之，绳绳齐栗。神哉沛兮，消摇来格。爰熙嘉坛，揭虔毖祀。郁人沃盥，赞我祼事。于降于登，以作以止。莫不肃雍，告灵飨矣。我祀我享，仪物孔周。一纯斯举，二精聿修。璞兮其温，丝兮其紑。是荐洁蠲，神兮安留。神曰司天，居南之衡。位焉则帝，于以奠方。南讹秩事，望礼有常。庶几嘉虞，介福无疆。维南有山，于彼会稽。作镇在昔，神则司之。厥有旧典，以祀以时。百味维旨，灵其燕娭。维水善下，利物曰功。逶迤百川，谁欤朝宗。荡荡大受，于焉会同。膋萧列陈，以答鸿濛。四渎之利，经营中国。南曰大江，险兮天设。维尔有神，隃其庙食。望秩孔时，我心翼翼。神之游兮，洋洋对越。澹乎容与，肸蚃斯答。乃奏既备，八音攸节。重觞申陈，百礼以洽。荐彻豆笾，熙事备成。灵兮将归，羽旄纷纭。飘其逝矣，浮空籋云。怅然顾瞻，有抚怀心。天作高山，屹然中峙。经营厥宇，万亿咸遂。火熙土王，爰举时祀。绳绳宣延，彷佛来止。思来感格，肃雍不忘。礼仪既备，济济跄跄。洁蠲致敬，往荐其芳。交若有承，神兮孔飨。练日有望，高灵来下。何以告诚，心惟物假。有篚斯实，有宝斯籍。于以奠之，神光烛夜。与天齐极，伊嵩之高。显灵效异，神休孔昭。饬我祀事，实俎鸾膋。以侑旨酒，其馨有椒。禹画九州，河内曰冀。霍山崇崇，作镇积势。我祀如何，百末旨味。承神燕娭，诸神毕至。礼乐既成，肃容有常。奄留消摇，申毕重觞。仰胪所求，降福滂洋。师象山则，以况皇章。虞至旦兮，灵亦有喜。蹇欲骧兮，象舆已轙。粥音送兮，灵聿归矣。长无极兮，锡我以祉。有岌斯安，有涵斯洽。聿相厥成，允祀是答。爰饬乃奏，乃奏既协。于昭降止，是遵是接。靡实不新，靡陈不濯。人之弗蠲，矧敢将酌。载晞之帨，载濡之勺。洗仪告备，陟降时若。彼林有庪，彼泽有沈。猗与西望，弗菲弗淫。乃追斯邸，乃㡛斯寻。卬礼既卒，是用是歆。屹削厥方，风云斯所。阴邑有宫，侐侐俣俣。清酤在尊，灵眷在下。于俎献兮，则莫我吐。维吴崇崇，于汧之西。瞻彼有陇，赫赫不迷。克裨于岳，我酌俶齐。于凡有旅，视公维跻。奄浸坤轴，滋殖其濊。而典斯稽，有陛有壝。弗替时举，元斝斯酹。胡先于河，实委之会。自彼昆虚，于以潜流。念兹诞润，岂侯不犹。在昔中府，暨海聿脩。迄既望止，神保先卣。肃肃其乂，既旨既溢。迨其毕酌，偏兹博硕。祀事既遂，不敢谇射。神或醉止，我心斯怿。乃羞既彻，乃奏及阕。无馂斯俎，式听致谒。不蹇不蹶，不沸不决。厉魃其祛，永庇有截。我土绵绵，孰匪疆理。惟时幽都，匪曰隃只。涤哉艮月，朔风其同。曷阻曷深，其亦来降。寿宫煇煌，聿修时祀。缤其临矣，吉蠲以俟。居乎昂昂，行乎遂遂。敬尔攸司，展采错事。相予阴威，厥功浩浩。一岁之功，何以为报。府有圭币，我其敢私。肃肃孔怀，于以将之。瞻彼芒芒，曰北之常。既高既厚，乃纪乃纲。荐鬯伊始，灵示孔将。玄服铁驾，览此下方。赫赫作镇，幽朔之垂。兼福我民，食哉具宜。克配彼岳，有严等衰。蠲我灌礼，其敢不祗。八裔皆水，此一会同。沄沄天墟，洞荡洪濛。至哉维坎，不有斯功。所秩伊何，黄流在中。水星之精，播液发灵。不胁于河，既介以清。翼翼盥荐，椒糈芬馨。载止载留，爰弭翠旌。俎豆纷披，金石繁会。侑以贰尊，匪渎匪怠。我仪既周，我心孔戒。憺兮容与，彷佛如在。灵既醉饱，礼斯彻兮。灵亦乐康，乐斯阕兮。云征飙举，不可尼兮。荐福锡祉，曷有极兮。
绍兴祀皇地祇十五首 迎神用《宁安》。 其一
作者：郊庙朝会歌辞
朝代：宋

〔函钟为宫〕至哉厚德，物生是资。
直方维则，翕闢攸宜。
于昭祀典，致享坤仪。
礼罔不答，神之格思。
绍兴祀皇地祇十五首 迎神用《宁安》。 其三
作者：郊庙朝会歌辞
朝代：宋

〔姑洗为征〕至哉坤元，乃顺承天。
厚德载物，含洪八埏。
日北多暑，祀仪吉蠲。
式昭毋事，敢告恭虔。
绍兴祀皇地祇十五首 迎神用《宁安》。 其二
作者：郊庙朝会歌辞
朝代：宋

〔太簇为角〕蒇事方丘，旧典时式。
至诚感神，馨非黍稷。
肸蠁来临，鉴兹明德。
永锡坤珍，时万时亿。
绍兴祀皇地祇十五首 迎神用《宁安》。 其四
作者：郊庙朝会歌辞
朝代：宋

〔南吕为羽〕蒇事方丘，情文孔时。
名山大泽，侑祭无遗。
牲陈黝犊，乐备咸池。
柔祇皆出，介我繁禧。
绍兴祀祚德庙八首 其七 亚、终献用《正安》。
作者：郊庙朝会歌辞
朝代：宋

？？灵宇，神安且翔。三哲鼎峙，中荐嘉觞。凛若义气，千载弥光。猗其祐之，锡羡无疆。
绍兴祀祚德庙八首·迎神用《凝安》，姑洗为宫。
作者：郊庙朝会歌辞
朝代：宋

匿孤立后，惟义惟忠。昔者神考，追录乃功。祀典载加，进爵锡公。神兮降格，尚鉴褒崇。庙宇更新，轮奂丰敞。神灵如在，英姿飒爽。执事进趋，降升俯仰。威仪翼翼，虔祈歆飨。牲荐硕大，币致精纯。聿升祀事，兹用兼陈。箱篚既实，奠献惟寅。飨我至意，福禄来成。以身托孤，实惟死友。抚妪长之，若父若母。潜授于韩，克兴厥后。崇庙以献，德侈报厚。立孤固难，死亦匪易。义轻一身，开先赵嗣。肃穆庙貌，烈有馀气。式旋嘉荐，昭哉祀事。于皇时宋，永祚有基。始繄覆护，扶而立之。敢忘昭答，牲分酒酾。灵其燕飨，益相本支。？？灵宇，神安且翔。三哲鼎峙，中荐嘉觞。凛若义气，千载弥光。猗其祐之，锡羡无疆。礼乐云备，毕觞尔神。翊翊音送，轙舆若闻。驾言归兮，灵斿结云。祚我千亿，介福来臻。
绍兴祀神州地祇十六首 迎神用《宁安》。 其一
作者：郊庙朝会歌辞
朝代：宋

〔函钟为宫〕芒芒下土，恢恢方仪。
富媪统摄，潜运八维。
爰称元祀，告备吉时。
揭兹虔恭，僾其格思。
绍兴祀神州地祇十六首 迎神用《宁安》。 其三
作者：郊庙朝会歌辞
朝代：宋

〔姑洗为征〕坱圠无垠，磅礴罔测。
山盈川冲，自生自殖。
其报惟何，率礼靡忒。
亿万斯年，功被无极。
绍兴祀神州地祇十六首 迎神用《宁安》。 其二
作者：郊庙朝会歌辞
朝代：宋

〔太簇为角〕洪惟坤元，道着品物。
上配紫旻，厚载其德。
良月肇蒇，祭器布列。
必先皇祇，以迓景福。
绍兴祀神州地祇十六首 迎神用《宁安》。 其四
作者：郊庙朝会歌辞
朝代：宋

〔南吕为羽〕翕闢以时，协气陶蒸。
播之金石，锵厥和声。
冥冥眑眑，孔享纯诚。
是听是娭，邦基永宁。
绍兴祀高禖十首 降神用《高安》。 其一
作者：郊庙朝会歌辞
朝代：宋

〔圜钟为宫〕聿分春气，施生在时。
禖宫肇启，精意以祠。
礼仪告备，神其格思。
厥灵有赫，锡我繁釐。
绍兴祀高禖十首 降神用《高安》。 其三
作者：郊庙朝会歌辞
朝代：宋

〔太簇为征〕猗欤禖宫，祀典所贵。
粤自艰难，礼或弗备。
以迄于今，始建坛壝。
愿戒云车，歆此诚意。
绍兴祀高禖十首 降神用《高安》。 其二
作者：郊庙朝会歌辞
朝代：宋

〔黄钟为角〕眷此尊祀，实惟仲春。
青圭束帛，克祀克禋。
庶蒙嘉惠，嗣续诜诜。
神之降鉴，云车来臻。
绍兴祀高禖十首 降神用《高安》。 其四
作者：郊庙朝会歌辞
朝代：宋

〔姑洗为羽〕春气肇分，万类滋荣。
惟此祀事，皆象发生。
求神以类，式昭至诚。
庶几来格，子孙绳绳。
绍兴祭风师六首 其六 送神。曲同迎神。
作者：郊庙朝会歌辞
朝代：宋

荃其止乎，禗禗其容。奄横四海，蹇莫之穷。时不骤得，礼焉有终。荃其行乎，余心？？。
绍兴祭风师六首·迎神用《欣安》。
作者：郊庙朝会歌辞
朝代：宋

夫物絪缊，神气挠之。谁欤其司，维南之箕。俶哉明庶，我祀维时。我心孔劳，神其下来。神哉沛矣，厥灵载扬。扬灵如何，剡剡皇皇。我其承之，绳绳齐庄。往从郁人，爰侠斯芳。物之流形，甚畏瘥疠。八风平矣，嘉生以遂。丝缕之积，有量斯币。惟本之报，匪物之贵。我求于神，无臭无声。神之燕飨，惟时专精。大磬在列，槱燎在庭。侑我桂酒，娭其以听。礼有三祀，仪物视帝。神临消摇，畴敢跛倚。重觞载申，百味孔旨。神兮乐康，答我以祉。荃其止乎，禗禗其容。奄横四海，蹇莫之穷。时不骤得，礼焉有终。荃其行乎，余心？？。
绍熙元年恭上寿圣皇太后至尊寿皇圣帝寿成皇后尊号册宝十四首
作者：郊庙朝会歌辞
朝代：宋

帝受内禅，纪元绍熙。钦崇慈亲，孝心肃祗。乃建显号，乃蒇丕仪。发册广庭，声歌侑之。钟鼓交作，文物咸备。彤庭玉阶，天子是莅。咨尔辅臣，展采错事。辅臣稽首，敢不率礼。巍巍天宫，洞开阊阖。旗常葳蕤，剑佩杂沓。宝册启行，法驾继发。铄哉盛典，快睹胥悦。仰止皇居，九门载辟。丽日重光，非烟五色。雷动万乘，云从百辟。咫尺重霄，鞠躬屏息。玉玺瑶编，礼容毕具。穆穆至尊，华殿是御。德配有虞，绍唐授禹。于万斯年，受天之祜。慈皇天临，睟表怡怡。钦哉圣子，亲奉玉卮。鳌抃嵩呼，欢浃华夷。迩臣捧册，是恪是祗。瑟彼华玉，篆鱼钮龙。与册并登，咨尔上公。咏以歌诗，协之鼓钟。是陟是降，靡有弗恭。天祐皇家，庆集重闱。宝兮扬名，册兮流徽。金支秀华，盛容祲威。诏我近弼，相礼不违。大哉乾元，既极形容。坤元德至，实与比隆。宝册并登，勒崇垂鸿。相我缛仪，肃肃雍雍。涓辰协吉，时维春元。上册三殿，旷古无前。思齐重闱，积庆有源。是尊是崇，帝心载虔。丕赫有宋，三圣授受。谁其助之，繄我太母。东朝受册，饮此春酒。圣子神孙，密侍左右。坤德益崇，天寿平格。庆流万世，子孙千亿。刻玉范金，铺张赫奕。惟昔姜任，则莫我匹。鞠育保护，母道备矣。密赞亲传，德其至矣。綵服来朝，慈容有喜。既受鸿名，又多受祉。仰瞻慈闱，登进宝册。惟时？御，祗率厥职。曰寿曰名，母兮兼得。俪我尊父，亿载无极。
绍熙元年恭上寿圣皇太后至尊寿皇圣帝寿成皇后尊号册宝十四首·其十四
作者：郊庙朝会歌辞
朝代：宋

仰瞻慈闱，登进宝册。惟时？御，祗率厥职。曰寿曰名，母兮兼得。俪我尊父，亿载无极。
雨师五首 其四 酌献，亚、终献用《雍安》。
作者：郊庙朝会歌辞
朝代：宋

寅恭我神，惟上之使。俾成康年，民徯休祉。折俎既登，？酒既盈。匪荐是专，配以明诚。
雨师五首·迎神用《欣安》。
作者：郊庙朝会歌辞
朝代：宋

神之无象，亦可思索。维云阴阴，维风莫莫。降止坛宇，来顾芳馨。侑以鼓歌，荐此明诚。佩玉璆如，黼黻襜如。承神不懈，讫获嘉虞。圣皇命祀，臣敢弗恭。凡尔在位，翼翼雍雍。崇崇坛阶，灵既降止。有严执奠，承祀兹始。明灵在天，式顾庶察。泽润以时，永拂荒札。寅恭我神，惟上之使。俾成康年，民徯休祉。折俎既登，？酒既盈。匪荐是专，配以明诚。牲俎告彻，嘉乐休成。卒事有严，燕虞高灵。蕃我民人，育我稷黍。万有千祀，承神之祜。
高宗建炎初祀昊天上帝 降神用《景安》。 其一
作者：郊庙朝会歌辞
朝代：宋

〔圜钟为宫三奏〕蒐讲上仪，式修毖祀。
日吉辰良，礼成乐备。
风驭云旗，聿来歆止。
嘉我馨德，介兹繁祉。
高宗建炎初祀昊天上帝 降神用《景安》。 其三
作者：郊庙朝会歌辞
朝代：宋

〔太簇为征一奏〕礼崇禋祀，备物荐诚。
昭格穹昊，明德惟馨。
风马云车，肸蠁居歆。
申锡无疆，赉我思成。
高宗建炎初祀昊天上帝 降神用《景安》。 其二
作者：郊庙朝会歌辞
朝代：宋

〔黄钟为角一奏〕我将我享，涓选休成。
执事有恪，惟寅惟清。
乐既六变，肃雍和鸣。
高高在上，庶几是听。
高宗建炎初祀昊天上帝 降神用《景安》。 其四
作者：郊庙朝会歌辞
朝代：宋

〔姑洗为羽一奏〕惟天为大，物始攸资。
恭承禋祀，以报以祈。
神不可度，日监在兹。
有馨明德，庶其格思。
上冊寶十三首 迎神用《歆安》。 其一
作者：郊廟朝會歌辭
朝代：宋

〔黄鍾宮〕籩豆大房，犧尊將將。
馨香既登，明靈迪嘗。
其樂伊何，吹笙鼓簧。
靈來燕娭，降福無疆。
上冊寶十三首 迎神用《歆安》。 其三
作者：郊廟朝會歌辭
朝代：宋

〔太簇徵二奏〕雍雍在宮，翼翼在庭。
顯相休嘉，肅雍和鳴。
神嗜飲食，明德惟馨。
綏我思成，式燕以寧。
上冊寶十三首 迎神用《歆安》。 其二
作者：郊廟朝會歌辭
朝代：宋

〔大呂角二奏〕吉蠲惟時，禮儀既備。
奉璋峨峨，羣公在位。
神之格思，永錫爾類。
展彼令德，於焉來暨。
上冊寶十三首 迎神用《歆安》。 其四
作者：郊廟朝會歌辭
朝代：宋

〔應鍾羽二奏〕犧牲既成，籩豆有楚。
摐金擊石，式歌且舞。
追懷懿德，令聞令儀。
靈兮來格，是享是宜。
五方帝·其一
作者：郊廟朝會歌辭
朝代：宋

帝宅震方，在德惟木。
宣仁賦和，大生□育。
祀法有虔，皇情允肅。
神之格思，報以介福。
五方帝·其一三
作者：郊廟朝會歌辭
朝代：宋

今月季秋，穀日辛亥。
路寢合宮，親修嚴配。
北方之神，五室來會。
馨烈是{目寽}，庬褫攸介。
五方帝·其三
作者：郊廟朝會歌辭
朝代：宋

惟帝乘離，恢台其德。
平秩南訛，百嘉允殖。
感精啟運，祖我炎曆。
璋幣迎郊，□□翼翼。
出火祀大辰十二首 降神用《高安》。 其一
作者：郊廟朝會歌辭
朝代：宋

〔圜鍾爲宮〕燁燁我宋，火德所畀。
用火紀時，允惟象類。
神以類歆，誠繇類至。
有感斯通，孚我陽燧。
出火祀大辰十二首 降神用《高安》。 其三
作者：郊廟朝會歌辭
朝代：宋

〔太簇爲徵〕火在六氣，獨處其兩。
感生維君，繄辰克相。
何以驗之，占茲垂象。
騰駕蒼虯，歘其來饗。
出火祀大辰十二首 降神用《高安》。 其二
作者：郊廟朝會歌辭
朝代：宋

〔黄鍾爲角〕樂音上達，粵惟出虛。
火性炎上，亦生於無。
我鏞我磬，我笙我竽。
氣同聲應，昭哉合符。
出火祀大辰十二首 降神用《高安》。 其四
作者：郊廟朝會歌辭
朝代：宋

〔姑洗爲羽〕星入於戌，與火俱詘。
火出於辰，與星俱伸。
一伸一詘，孰操縱之。
利用出入，民咸用之。
夕月十首 降神用《高安》。 其一
作者：郊廟朝會歌辭
朝代：宋

〔圜鍾爲宮〕金行告遒，玉律分秋。
禮蕆西郊，毖祀聿修。
精意潜達，永孚于休。
神之聽之，爰格飈斿。
夕月十首 降神用《高安》。 其三
作者：郊廟朝會歌辭
朝代：宋

〔太簇爲徵〕遡日著明，麗天作配。
潔誠以祠，禮行肅拜。
光凝冕服，氣肅環珮。
庶幾昭格，祗而不懈。
夕月十首 降神用《高安》。 其二
作者：郊廟朝會歌辭
朝代：宋

〔黄鍾爲角〕時維秋仲，夜寂天清。
實嚴姊事，用答陰靈。
壇壝斯設，黍稷惟馨。
雲車來下，庶歆厥誠。
夕月十首 降神用《高安》。 其四
作者：郊廟朝會歌辭
朝代：宋

〔姑洗爲羽〕穆穆流輝，太陰之精。
盈虧靡忒，寒暑以均。
克禋克祀，揆日涓辰。
牲碩酒旨，來燕來寧。
大晟府擬撰釋奠十四首 迎神用《凝安》。 其一
作者：郊廟朝會歌辭
朝代：宋

〔黄鍾爲宮〕大哉宣聖，道德尊崇。
維持王化，斯民是宗。
典祀有常，精純並隆。
神其來格，於昭盛容。
大晟府擬撰釋奠十四首 迎神用《凝安》。 其三
作者：郊廟朝會歌辭
朝代：宋

〔太簇爲徵〕巍巍堂堂，其道如天。
清明之象，應物而然。
時維上丁，備物薦誠。
維新禮典，樂諧中聲。
大晟府擬撰釋奠十四首 迎神用《凝安》。 其二
作者：郊廟朝會歌辭
朝代：宋

〔大呂爲角〕生而知之，有教無私。
成均之祀，威儀孔時。
維茲初丁，潔我盛粢。
永適其道，萬世之師。
大晟府擬撰釋奠十四首 迎神用《凝安》。 其四
作者：郊廟朝會歌辭
朝代：宋

〔應鍾爲羽〕聖王生知，闡迺儒規。
詩書文教，萬世昭垂。
良日惟丁，靈承不爽。
揭此精虔，神其來饗。
大觀祀社稷九首 迎神用《寧安》。 其一
作者：郊廟朝會歌辭
朝代：宋

〔黄鐘二奏〕惟土之尊，民食資焉。
陰祀昭格，牲牢腥羶。
有功于民，告其吉蠲。
神之來享，雲車翩翩。
大觀祀社稷九首 迎神用《寧安》。 其三
作者：郊廟朝會歌辭
朝代：宋

〔姑洗徵二奏〕猗歟那歟，生養斯民。
家給人足，時底熙純。
祗嚴明禋，於薦苾芬。
粢盛豐潔，神乃有聞。
大觀祀社稷九首 迎神用《寧安》。 其二
作者：郊廟朝會歌辭
朝代：宋

〔太簇角二奏〕惟穀之神，函育無窮。
百嘉蕃殖，民依厥功。
嚴飭壇壝，威儀肅雍。
神之來享，祈于登豐。
大觀祀社稷九首 迎神用《寧安》。 其四
作者：郊廟朝會歌辭
朝代：宋

〔南呂羽二奏〕籩豆斯陳，三牲告幽。
報本之禮，答神之休。
來歆芬香，豐登於秋。
倉箱千萬，治符成周。
寧宗朝享三十五首 迎神用《興安》。九變。 其一
作者：郊廟朝會歌辭
朝代：宋

〔黄鍾爲宮〕咸英備樂，簋席列斝。
詩歌安世，聲叶皇雅。
翠旗羽蓋，雲車風馬。
神其來兮，以燕以下。
寧宗朝享三十五首 迎神用《興安》。九變。 其三
作者：郊廟朝會歌辭
朝代：宋

〔太簇爲徵〕穆穆紫幄，璜璜清宮。
旱麓流詠，鳧鷖叶工。
道閎詒燕，業綿垂鴻。
神其來兮，以康以崇。
寧宗朝享三十五首 迎神用《興安》。九變。 其二
作者：郊廟朝會歌辭
朝代：宋

〔大呂爲角〕勾陳旦闢，閶闔夜分。
軫風挾月，車駟凌雲。
瑞景晻靄，神光耀熅。
神其來兮，以留以忻。
寧宗朝享三十五首 迎神用《興安》。九變。 其四
作者：郊廟朝會歌辭
朝代：宋

〔應鍾爲羽〕文以謨顯，武以烈承。
聖訓之保，祖武之繩。
有肅孝假，式嚴衎烝。
神其來兮，以宜以寧。
寧宗郊前朝獻景靈宮二十四首 降神用《太安》。六變。 其一
作者：郊廟朝會歌辭
朝代：宋

〔圜鐘爲宮〕四靈晨耀，五緯夕明。
風雲晏和，天地粹清。
靈兮來迎，靈兮來寧。
啟我子孫，饗于純精。
寧宗郊前朝獻景靈宮二十四首 降神用《太安》。六變。 其三
作者：郊廟朝會歌辭
朝代：宋

〔太簇爲徵〕龍車既奏，鳳馭載翔。
帝幄佇靈，天衢騰芳。
神來留俞，神來蹇驤。
禮鬯樂明，奏假孔將。
寧宗郊前朝獻景靈宮二十四首 降神用《太安》。六變。 其二
作者：郊廟朝會歌辭
朝代：宋

〔黄鐘爲角〕芬枝揚烈，熉珠叶陶。
闓珍闡符，展詩舞箾。
神哉來下，神哉來翱。
肅若有承，靈心招摇。
寧宗郊前朝獻景靈宮二十四首 降神用《太安》。六變。 其四
作者：郊廟朝會歌辭
朝代：宋

〔姑洗爲羽〕虹旌蜺旄，鸞旗翠蓋。
星樞扶輪，月御叶衛。
靈至陰陰，靈般裔裔。
來格來饗，福流萬世。
寧宗郊祀二十九首 降神用《景安》。 其一
作者：郊廟朝會歌辭
朝代：宋

〔圜鍾爲宮〕天門蕩蕩，雲車陰陰。
百神咸秩，三靈顧歆。
神哉來娭，神哉溥臨。
饗時宋德，翼翼小心。
寧宗郊祀二十九首 降神用《景安》。 其三
作者：郊廟朝會歌辭
朝代：宋

〔太簇爲徵〕泰尊媼釐，祖功宗德。
辰躔陪營，嶽瀆受職。
神哉來下，神哉來格。
饗德惟馨，留虞嘉席。
寧宗郊祀二十九首 降神用《景安》。 其二
作者：郊廟朝會歌辭
朝代：宋

〔黄鍾爲角〕華蓋既動，紫微洞開。
星樞周旋，日車徘徊。
靈兮顧佑，靈兮沛來。
載燕載娭，式時壇垓。
寧宗郊祀二十九首 降神用《景安》。 其四
作者：郊廟朝會歌辭
朝代：宋

〔姑洗爲羽〕金石宣昭，羽旄紛綸。
潔火夕照，明水夜陳。
娭哉惟靈，娭哉惟神。
風馬招摇，惟德之親。
崇恩太后升祔十四首 迎神用《興安》。四章。 其一
作者：郊廟朝會歌辭
朝代：宋

〔黄鍾宮二奏〕閟宮有侐，堂筵屹崇。
靈徽匪遐，精誠感通。
苾芬維時，登茲明祀。
泠然雲車，有來其馭。
崇恩太后升祔十四首 迎神用《興安》。四章。 其三
作者：郊廟朝會歌辭
朝代：宋

〔太簇徵二奏〕枚枚閟宮，鼎俎肆陳。
烝畀明靈，登其嘉新。
鼓鍾既戒，旨酒既醇。
攸介攸止，純禧荐臻。
崇恩太后升祔十四首 迎神用《興安》。四章。 其二
作者：郊廟朝會歌辭
朝代：宋

〔大呂角二奏〕羽旌風翔，翠蕤飄舉。
儼其音徽，登茲位處。
笙鏞始奏，合止柷敔。
是享是宜，永求伊祜。
崇恩太后升祔十四首 迎神用《興安》。四章。 其四
作者：郊廟朝會歌辭
朝代：宋

〔應鍾羽二奏〕旨酒嘉肴，于登于豆。
是享是宜，樂既合奏。
衎我懿德，執事溫恭。
靈兮允格，有翼其從。
朝會·其二
作者：郊廟朝會歌辭
朝代：宋

爰有嘉禾，含章自天。
宛城洛畫，粲若奎躔。
珍符顯著，靈意昭宣。
永告洪業，時萬萬斯年。
淳化鄉飲酒三十三章·其一〇
作者：郊廟朝會歌辭
朝代：宋

洋洋嘉魚，佇以芳罟。
君子有德，嘉賓式歌且舞。
淳化鄉飲酒三十三章·其一一
作者：郊廟朝會歌辭
朝代：宋

我有宮沼，龜龍擾之。
君子有禮，嘉賓式貴表之。
淳化鄉飲酒三十三章·其一三
作者：郊廟朝會歌辭
朝代：宋

相彼嘉魚，爰縱之壑。
我有旨酒，嘉賓式燕以樂。
淳化鄉飲酒三十三章·其一二
作者：郊廟朝會歌辭
朝代：宋

我有宮藪，麟鳳來思。
君子有樂，嘉賓式慰勤思。
淳化鄉飲酒三十三章·其一五
作者：郊廟朝會歌辭
朝代：宋

森森喬木，美蔓縈之。
我有旨酒，嘉賓式燕宜之。
淳化鄉飲酒三十三章·其一六
作者：郊廟朝會歌辭
朝代：宋

喈喈黄鳥，載飛載止。
我有旨酒，嘉賓式燕且喜。
淳化鄉飲酒三十三章·其一四
作者：郊廟朝會歌辭
朝代：宋

相彼嘉魚，在漢之梁。
我有旨酒，嘉賓式燕以康。
淳化鄉飲酒三十三章·其九
作者：郊廟朝會歌辭
朝代：宋

洋洋嘉魚，佇以美罛。
君子有道，嘉賓式燕以娛。
淳祐祭海神十六首 迎神用《延安》。 其一
作者：郊廟朝會歌辭
朝代：宋

〔宮一曲〕堪輿之間，最鉅惟瀛。
包乾括坤，吐日滔星。
祀典載新，禮樂孔明。
鑒吾嘉頼，來燕來寧。
淳祐祭海神十六首 迎神用《延安》。 其三
作者：郊廟朝會歌辭
朝代：宋

〔徵一曲〕若稽有唐，克致崇極。
祝號既升，爰增祭式。
從享于郊，神斯受職。
我祀肇新，式祈陰騭。
淳祐祭海神十六首 迎神用《延安》。 其二
作者：郊廟朝會歌辭
朝代：宋

〔角一曲〕四溟廣矣，八紘是紀。
我宅東南，迴復萬里。
洪濤飄風，安危所倚。
祀事特隆，神其戾止。
淳祐祭海神十六首 迎神用《延安》。 其四
作者：郊廟朝會歌辭
朝代：宋

〔羽一曲〕猗與祀禮，四海會同。
靈之來沛，鞭霆馭風。
肸蠁彷彿，在位肅雍。
佑我烝民，式徼神功。
祫享八首 迎神用《興安》。 其一
作者：郊廟朝會歌辭
朝代：宋

〔黄鍾宮〕時維孟冬，霜露既零。
合食盛禮，以時以行。
孝心翼翼，惟神來寧。
肅倡斯舉，神具是聽。
祫享八首 迎神用《興安》。 其三
作者：郊廟朝會歌辭
朝代：宋

〔太簇徵〕於昭孝治，通乎神明。
寒暑不忒，熙事備成。
牲牷孔碩，黍稷惟馨。
以享以祀，來燕來寧。
祫享八首 迎神用《興安》。 其二
作者：郊廟朝會歌辭
朝代：宋

〔大呂角〕於穆孝思，嘉薦維時。
誠通茲格，咸來燕娭。
神之聽之，申錫蕃釐。
於萬斯年，永保丕基。
祫享八首 迎神用《興安》。 其四
作者：郊廟朝會歌辭
朝代：宋

〔應鍾羽〕苾芬孝祀，薦灌肅雍。
致力於神，明信咸通。
靈之妥留，惠我龐鴻。
廣被萬宇，福祿攸同。
納火祀大辰十二首 降神用《高安》。 其一
作者：郊廟朝會歌辭
朝代：宋

〔圜鍾爲宮〕赫赫皇圖，炎炎火德。
侈神之賜，奄有方國。
粢盛既豐，俎豆有飶。
於萬斯年，報祀無斁。
納火祀大辰十二首 降神用《高安》。 其三
作者：郊廟朝會歌辭
朝代：宋

〔太簇爲徵〕季秋之月，律中無射。
農事備收，火功告畢。
克禋克祀，有嚴有翼。
風馬雲車，尚其來格。
納火祀大辰十二首 降神用《高安》。 其二
作者：郊廟朝會歌辭
朝代：宋

〔黄鍾爲角〕火星之躔，有燁其光。
表于辰位，伏于戌方。
時和歲稔，仁顯用藏。
告爾萬民，出納有常。
納火祀大辰十二首 降神用《高安》。 其四
作者：郊廟朝會歌辭
朝代：宋

〔姑洗爲羽〕明明我后，重祭欽祠。
有司肅事，式薦晨儀。
禮惟其稱，物惟其時。
神之聽之，福祿來爲。
紹興以後時享二十五首 迎神用《興安》。 其一
作者：郊廟朝會歌辭
朝代：宋

〔黄鍾爲宮〕奉先嚴祀，率禮大經。
時思致享，肅薦芳馨。
竭誠備物，樂奏和聲。
真馭來止，熙事克成。
紹興以後時享二十五首 迎神用《興安》。 其三
作者：郊廟朝會歌辭
朝代：宋

〔太簇爲徵〕嘉承和平，秩祀爲先。
乃練休辰，祝史告虔。
內心齊明，祀具吉蠲。
交際恍惚，如在後前。
紹興以後時享二十五首 迎神用《興安》。 其二
作者：郊廟朝會歌辭
朝代：宋

〔大呂爲角〕聖靈在天，九關崇深。
風馬雲車，紛其顧臨。
擁祥儲休，昭答孝心。
孝孫受祉，萬福是膺。
紹興以後時享二十五首 迎神用《興安》。 其四
作者：郊廟朝會歌辭
朝代：宋

〔應鍾爲羽〕道信於神，神靈燕娭。
酒有嘉德，物惟其時。
緩節安歌，樂奏具宜。
欣欣樂康，福祿綏之。
紹興以後祀五方帝六十首 白帝降神用《高安》。 其一
作者：郊廟朝會歌辭
朝代：宋

〔圜鍾爲宮〕白藏啟序，庶彙向成。
有嚴禋祀，用答幽靈。
風馬雲車，來燕來寧。
洋洋在上，休福是承。
紹興以後祀五方帝六十首 白帝降神用《高安》。 其三
作者：郊廟朝會歌辭
朝代：宋

〔太簇徵〕昊天之氣，揫斂萬彙。
涓日潔齊，有嚴厥祀。
有牲維肥，有酒維旨。
神之燕娭，錫茲福祉。
紹興以後祀五方帝六十首 白帝降神用《高安》。 其二
作者：郊廟朝會歌辭
朝代：宋

〔黄鍾角〕素精肇節，金行固藏。
氣沖炎伏，明河翻霜。
功收有年，禮薦有章。
祇越眇冥，鴻基永昌。
紹興以後祀五方帝六十首 白帝降神用《高安》。 其四
作者：郊廟朝會歌辭
朝代：宋

〔姑洗羽〕執矩斯兌，實惟素靈。
受職儲休，萬寶以成。
饗于西郊，奠玉陳牲。
侑以雅樂，來歆克誠。
紹興以後祀五方帝六十首 赤帝降神用《高安》。 其一
作者：郊廟朝會歌辭
朝代：宋

〔圜鍾爲宮〕離明御正，德協于火。
有感其生，維帝是何。
帝圖炎炎，貽福錫我。
鑒于妥虔，高靈下墮。
紹興以後祀五方帝六十首 赤帝降神用《高安》。 其三
作者：郊廟朝會歌辭
朝代：宋

〔太簇爲徵〕八卦相蕩，一氣散施。
隆熾恢台，職神尸之。
肅肅飈御，神戾于天。
於昭神休，天子萬年。
紹興以後祀五方帝六十首 赤帝降神用《高安》。 其二
作者：郊廟朝會歌辭
朝代：宋

〔黄鍾爲角〕赤精之君，位于朱明。
茂育萬物，假然長嬴。
我潔我盛，我蠲我誠。
神其下來，雲車是承。
紹興以後祀五方帝六十首 赤帝降神用《高安》。 其四
作者：郊廟朝會歌辭
朝代：宋

〔姑洗爲羽〕燁燁其光，炳炳其靈。
窅其如容，歘其如聲。
扇以景風，導以朱斿。
我德匪類，神其安留。
紹興以後祀五方帝六十首 青帝降神用《高安》。 其一
作者：郊廟朝會歌辭
朝代：宋

〔圜鍾宮三奏〕於神何司，而德于木。
肅然顧歆，則我斯福。
我祀孔時，我心載祗。
匪我之私，神來不來。
紹興以後祀五方帝六十首 青帝降神用《高安》。 其三
作者：郊廟朝會歌辭
朝代：宋

〔太簇爲徵一奏〕神在途矣，習習以風。
百靈後先，敢一不恭。
奔走癘疫，祓除菑凶。
顧瞻下方，逍遥從容。
紹興以後祀五方帝六十首 青帝降神用《高安》。 其二
作者：郊廟朝會歌辭
朝代：宋

〔黄鍾爲角一奏〕神兮焉居，神在震方。
仁以爲宅，秉天之陽。
神之來矣，道修以阻。
望神未來，使我心苦。
紹興以後祀五方帝六十首 青帝降神用《高安》。 其四
作者：郊廟朝會歌辭
朝代：宋

〔姑洗羽一奏〕溫然仁矣，熙然春矣。
龍駕帝服，穆將臨矣。
我酒清矣，我肴烝矣。
我樂備矣，我神顧矣。
紹興以後祀五方帝六十首 黄帝降神用《高安》。 其一
作者：郊廟朝會歌辭
朝代：宋

〔圜鍾爲宮〕維帝奠位，乃咸于時。
孰主張是，而樞紐之。
穀我腹我，比予于兒。
告我冠服，迨其委蛇。
紹興以後祀五方帝六十首 黄帝降神用《高安》。 其三
作者：郊廟朝會歌辭
朝代：宋

〔太簇徵〕樂哉帝居，逝留無常。
爾信我宅，爾中我鄉。
乃眷茲土，於赫君王。
翩然下來，去未遽央。
紹興以後祀五方帝六十首 黄帝降神用《高安》。 其二
作者：郊廟朝會歌辭
朝代：宋

〔黄鍾角〕蓀無不在，日與我居。
孰不可來，肸蠁斯須。
象服龍駕，淵淵鼓桴。
蓀不汝多，多汝意孚。
紹興以後祀五方帝六十首 黄帝降神用《高安》。 其四
作者：郊廟朝會歌辭
朝代：宋

〔姑洗羽〕澹兮撫琴，啾兮吹笙。
神之未來，肅穆以聽。
繽紛羽旄，姣服在中。
神既來止，亦無惰容。
紹興以後祀五方帝六十首 黑帝降神用《高安》。 其一
作者：郊廟朝會歌辭
朝代：宋

〔圜鍾爲宮〕吉日壬癸，律中應鍾。
國有故常，北郊迎冬。
乃蕆祀事，必祗必恭。
明默雖異，感而遂通。
紹興以後祀五方帝六十首 黑帝降神用《高安》。 其三
作者：郊廟朝會歌辭
朝代：宋

〔太簇爲徵〕北方之神，執權司冬。
三時務農，於焉告功。
禮備樂作，歸功于神。
風馬來游，永錫斯民。
紹興以後祀五方帝六十首 黑帝降神用《高安》。 其二
作者：郊廟朝會歌辭
朝代：宋

〔黄鍾爲角〕良月盈數，四氣推遷。
帝於是時，典司其權。
高靈下墮，降祉幅員。
神之聽之，祀事罔愆。
紹興以後祀五方帝六十首 黑帝降神用《高安》。 其四
作者：郊廟朝會歌辭
朝代：宋

〔姑洗爲羽〕天地閉塞，盛德在水。
黑精之君，降福羨祉。
洋洋在上，若或見之。
齊莊承祀，其敢斁思。
紹興以後祀五方帝六十首·送神用《高安》。
作者：郊廟朝會歌辭
朝代：宋

神之戾止，天門夜開。
禮備告成，雲{車井}亟回。
旗纛晻靄，萬靈喧豗。
獨遺祉福，用澤九垓。
紹興以後祀感生帝十六首 降神用《大安》。 其一
作者：郊廟朝會歌辭
朝代：宋

〔圜鍾爲宮〕炎精之神，飛{車井}碧落。
駕以浮雲，丹書赤雀。
禮備豆籩，樂諧簫勺。
神具醉止，佑我景鑠。
紹興以後祀感生帝十六首 降神用《大安》。 其三
作者：郊廟朝會歌辭
朝代：宋

〔太簇爲徵〕於物司火，於方峙南。
璇霄來下，羽衛毿毿。
祠官祝釐，聯珮合簪。
本支有衍，則百斯男。
紹興以後祀感生帝十六首 降神用《大安》。 其二
作者：郊廟朝會歌辭
朝代：宋

〔黄鍾爲角〕宋德惟火，神實司之。
上儀申蕆，迎方重離。
瑶幣告潔，秀華金支。
啾啾神龍，來介繁禧。
紹興以後祀感生帝十六首 降神用《大安》。 其四
作者：郊廟朝會歌辭
朝代：宋

〔姑洗爲羽〕惟神之安，方解羽鑾。
赤旂霞曳，從以炎官。
居歆嘉薦，肸蠁靈壇。
神之格矣，民訖多盤。
紹興以後蜡祭四十二首 東方百神降神用《熙安》。 其一
作者：郊廟朝會歌辭
朝代：宋

〔圜鍾爲宮〕玄冥凌厲，歲聿其周。
天地閉藏，農且息休。
古大蜡禮，伊耆肇修。
爰薦飶馨，以迓飈游。
紹興以後蜡祭四十二首 東方百神降神用《熙安》。 其三
作者：郊廟朝會歌辭
朝代：宋

〔太簇爲徵〕三時不害，四方順成。
酬功報始，以我齊明。
豳頌土鼓，樂此嘉平。
降祥幅員，惠于函生。
紹興以後蜡祭四十二首 東方百神降神用《熙安》。 其二
作者：郊廟朝會歌辭
朝代：宋

〔黄鍾爲角〕惟大明尊，實首三辰。
功赫庶物，光被廣輪。
歲方索饗，咸秩羣神。
靈斿來下，尸此明禋。
紹興以後蜡祭四十二首 東方百神降神用《熙安》。 其四
作者：郊廟朝會歌辭
朝代：宋

〔姑洗爲羽〕日昱乎晝，容光必照。
肸蠁之交，惟人所召。
有監在下，視茲升燎。
肅若其承，雲駢星曜。
紹興以後蜡祭四十二首 西方百神降神用《熙安》。 其一
作者：郊廟朝會歌辭
朝代：宋

〔圜鍾爲宮〕玄冬肇祀，始于伊耆。
歲事聿成，庸答蕃釐。
眷言西顧，匪神司之。
歸功爾神，翩其下來。
紹興以後蜡祭四十二首 西方百神降神用《熙安》。 其三
作者：郊廟朝會歌辭
朝代：宋

〔太簇爲徵〕神罔小大，奠方茲土。
祭列坊庸，禮迨貓虎。
有功斯民，祀乃其所。
非稷馨香，厥福周溥。
紹興以後蜡祭四十二首 西方百神降神用《熙安》。 其二
作者：郊廟朝會歌辭
朝代：宋

〔黄鍾爲角〕魄生自西，照望太陽。
下暨諸神，貺施萬方。
節適風雨，富我囷箱。
共承嘉祀，惟以迪嘗。
紹興以後蜡祭四十二首 西方百神降神用《熙安》。 其四
作者：郊廟朝會歌辭
朝代：宋

〔姑洗爲羽〕豐年穰穰，美芳職職。
籩豆方圓，其儀孔碩。
風馬在御，雲車載飭。
來顧來饗，維俟休德。
紹興朝日十首 降神用《高安》。 其一
作者：郊廟朝會歌辭
朝代：宋

〔圜鍾爲宮〕玄鳥既至，序屬春分。
朝于太陽，厥典備存。
載嚴大采，示民有尊。
揚光下燭，煜爚東門。
紹興朝日十首 降神用《高安》。 其三
作者：郊廟朝會歌辭
朝代：宋

〔太簇爲徵〕周祀及闇，漢制中營。
肸蠁是屆，禮神以兄。
我潔斯璧，我肥斯牲。
神兮燕享，鑒觀孔明。
紹興朝日十首 降神用《高安》。 其二
作者：郊廟朝會歌辭
朝代：宋

〔黄鍾爲角〕升暉麗天，陽德之母。
率無頗偏，兼燭下土。
恭事崇壇，禮樂具舉。
頓御六龍，裴回容與。
紹興朝日十首 降神用《高安》。 其四
作者：郊廟朝會歌辭
朝代：宋

〔姑洗爲羽〕屹爾王宮，泛臨翊翊。
惠此萬方，豈惟五色。
以修陽政，以習地德。
雲景杳冥，施祥無極。
紹興淳熙分命館職定撰十七首·其一
作者：郊廟朝會歌辭
朝代：宋

〔圜鍾爲宮〕上直房心，時惟明堂。
配天享親，宗祀有常。
盛德在金，日吉辰良。
享我克誠，來格來康。
紹興淳熙分命館職定撰十七首·其三
作者：郊廟朝會歌辭
朝代：宋

〔太簇爲徵〕休德孔昭，靈承上帝。
孝極尊親，嚴配于位。
嘉薦芬芳，禮無不備。
神其格思，享茲誠至。
紹興淳熙分命館職定撰十七首·其二
作者：郊廟朝會歌辭
朝代：宋

〔黄鍾爲角〕合宮盛禮，金商令時。
備成熙事，蒐揚上儀。
駿奔在庭，精意肅祗。
來享嘉薦，神靈燕娭。
紹興淳熙分命館職定撰十七首·其四
作者：郊廟朝會歌辭
朝代：宋

〔姑洗爲羽〕霜露既降，孝思奉先。
陟降上帝，禮隆九筵。
有馨黍稷，有肥牲牷。
神來燕娭，想像肅然。
紹興祀九宮貴神十首 降神用《景安》。 其一
作者：郊廟朝會歌辭
朝代：宋

〔圜鍾爲宮〕紫闕幽宏，惟神靈尊。
輔成泰元，贊役乃坤。
曰雨曰暘，緼豫調紛。
享薦隕光，蒙祉如屯。
紹興祀九宮貴神十首 降神用《景安》。 其三
作者：郊廟朝會歌辭
朝代：宋

〔太簇爲徵〕於赫九宮，天神之貴。
煌煌彪列，下土是蒞。
幽贊高穹，陰騭萬類。
肅若舊典，有嚴祗事。
紹興祀九宮貴神十首 降神用《景安》。 其二
作者：郊廟朝會歌辭
朝代：宋

〔黄鍾爲角〕載陽衍德，農祥孔昭。
賚茲元嘏，穰穰黍苗。
象輿眇冥，金奏遠姚。
無閼厥靈，丹衷匪恌。
紹興祀九宮貴神十首 降神用《景安》。 其四
作者：郊廟朝會歌辭
朝代：宋

〔姑洗爲羽〕練時吉良，聿崇明祀。
粢盛潔豐，牲碩酒旨。
肅唱和聲，來燕來止。
嘉承天休，賚及含齒。
紹興祀大火十二首 降神用《高安》。 其一
作者：郊廟朝會歌辭
朝代：宋

〔圜鍾爲宮〕五緯相天，各率其職。
司禮與視，則維熒惑。
至陽之精，屆我長嬴。
于以求之，祀事孔明。
紹興祀大火十二首 降神用《高安》。 其三
作者：郊廟朝會歌辭
朝代：宋

〔太簇爲徵〕小大率禮，不愆于儀。
展采錯事，秩祀孔時。
維今之故，閲我數度。
修厥典常，神其來顧。
紹興祀大火十二首 降神用《高安》。 其二
作者：郊廟朝會歌辭
朝代：宋

〔黄鍾爲角〕有出有藏，伏見靡常。
相我國家，鑒觀四方。
視罔不正，終然允臧。
神其來格，明德馨香。
紹興祀大火十二首 降神用《高安》。 其四
作者：郊廟朝會歌辭
朝代：宋

〔姑洗爲羽〕於赫我宋，以火德王。
永永丕圖，繄神之相。
神之來矣，維其時矣。
禮備樂奏，神其知矣。
紹興祀太社太稷十七首 迎神用 其一
作者：郊廟朝會歌辭
朝代：宋

〔函鍾爲宮〕五祀之本，社稷有嚴。
芟柞伊始，夫敢不虔。
吉日惟戊，式薦豆籩。
神其來格，用介有年。
紹興祀太社太稷十七首 迎神用 其三
作者：郊廟朝會歌辭
朝代：宋

〔太簇爲角〕是尊是奉，茲率舊章。
樂音純繹，薦溢圓方。
情文備矣，神其迪嘗。
永觀錫羨，多穡穰穰。
紹興祀太社太稷十七首 迎神用 其二
作者：郊廟朝會歌辭
朝代：宋

〔函鍾爲宮〕功烈在民，誕受露雨。
良耜既歌，乃揚帗舞。
是奉是尊，厚禮斯舉。
相其豐年，多稌多黍。
紹興祀太社太稷十七首 迎神用 其五
作者：郊廟朝會歌辭
朝代：宋

〔南呂爲羽〕國主社稷，時祀有常。
肅若舊典，報本不忘。
粢盛豐潔，歌吟青黄。
尊神倏來，百物賓將。
紹興祀太社太稷十七首 迎神用 其四
作者：郊廟朝會歌辭
朝代：宋

〔姑洗爲徵〕穀資土養，民頼穀生。
功利之博，莫之與京。
式嚴祠壇，因物薦誠。
禮具樂奏，惟神顧歆。
紹興祀皇地祇十五首 迎神用《寧安》。 其一
作者：郊廟朝會歌辭
朝代：宋

〔函鍾爲宮〕至哉厚德，物生是資。
直方維則，翕闢攸宜。
於昭祀典，致享坤儀。
禮罔不答，神之格思。
紹興祀皇地祇十五首 迎神用《寧安》。 其三
作者：郊廟朝會歌辭
朝代：宋

〔姑洗爲徵〕至哉坤元，乃順承天。
厚德載物，含洪八埏。
日北多暑，祀儀吉蠲。
式昭毋事，敢告恭虔。
紹興祀皇地祇十五首 迎神用《寧安》。 其二
作者：郊廟朝會歌辭
朝代：宋

〔太簇爲角〕蕆事方丘，舊典時式。
至誠感神，馨非黍稷。
肸蠁來臨，鑒茲明德。
永錫坤珍，時萬時億。
紹興祀皇地祇十五首 迎神用《寧安》。 其四
作者：郊廟朝會歌辭
朝代：宋

〔南呂爲羽〕蕆事方丘，情文孔時。
名山大澤，侑祭無遺。
牲陳黝犢，樂備咸池。
柔祇皆出，介我繁禧。
紹興祀神州地祇十六首 迎神用《寧安》。 其一
作者：郊廟朝會歌辭
朝代：宋

〔函鍾爲宮〕芒芒下土，恢恢方儀。
富媼統攝，潜運八維。
爰稱元祀，告備吉時。
揭茲虔恭，僾其格思。
紹興祀神州地祇十六首 迎神用《寧安》。 其三
作者：郊廟朝會歌辭
朝代：宋

〔姑洗爲徵〕坱圠無垠，磅礴罔測。
山盈川沖，自生自殖。
其報惟何，率禮靡忒。
億萬斯年，功被無極。
紹興祀神州地祇十六首 迎神用《寧安》。 其二
作者：郊廟朝會歌辭
朝代：宋

〔太簇爲角〕洪惟坤元，道著品物。
上配紫旻，厚載其德。
良月肇蕆，祭器布列。
必先皇祇，以迓景福。
紹興祀神州地祇十六首 迎神用《寧安》。 其四
作者：郊廟朝會歌辭
朝代：宋

〔南呂爲羽〕翕闢以時，協氣陶蒸。
播之金石，鏘厥和聲。
冥冥眑眑，孔享純誠。
是聽是娭，邦基永寧。
紹興祀高禖十首 降神用《高安》。 其一
作者：郊廟朝會歌辭
朝代：宋

〔圜鍾爲宮〕聿分春氣，施生在時。
禖宮肇啟，精意以祠。
禮儀告備，神其格思。
厥靈有赫，錫我繁釐。
紹興祀高禖十首 降神用《高安》。 其三
作者：郊廟朝會歌辭
朝代：宋

〔太簇爲徵〕猗歟禖宮，祀典所貴。
粵自艱難，禮或弗備。
以迄于今，始建壇壝。
願戒雲車，歆此誠意。
紹興祀高禖十首 降神用《高安》。 其二
作者：郊廟朝會歌辭
朝代：宋

〔黄鍾爲角〕眷此尊祀，實惟仲春。
青圭束帛，克祀克禋。
庶蒙嘉惠，嗣續詵詵。
神之降鑒，雲車來臻。
紹興祀高禖十首 降神用《高安》。 其四
作者：郊廟朝會歌辭
朝代：宋

〔姑洗爲羽〕春氣肇分，萬類滋榮。
惟此祀事，皆象發生。
求神以類，式昭至誠。
庶幾來格，子孫繩繩。
高宗建炎初祀昊天上帝 降神用《景安》。 其一
作者：郊廟朝會歌辭
朝代：宋

〔圜鍾爲宮三奏〕蒐講上儀，式修毖祀。
日吉辰良，禮成樂備。
風馭雲旗，聿來歆止。
嘉我馨德，介茲繁祉。
高宗建炎初祀昊天上帝 降神用《景安》。 其三
作者：郊廟朝會歌辭
朝代：宋

〔太簇爲徵一奏〕禮崇禋祀，備物薦誠。
昭格穹昊，明德惟馨。
風馬雲車，肸蠁居歆。
申錫無疆，賚我思成。
高宗建炎初祀昊天上帝 降神用《景安》。 其二
作者：郊廟朝會歌辭
朝代：宋

〔黄鍾爲角一奏〕我將我享，涓選休成。
執事有恪，惟寅惟清。
樂既六變，肅雍和鳴。
高高在上，庶幾是聽。
高宗建炎初祀昊天上帝 降神用《景安》。 其四
作者：郊廟朝會歌辭
朝代：宋

〔姑洗爲羽一奏〕惟天爲大，物始攸資。
恭承禋祀，以報以祈。
神不可度，日監在茲。
有馨明德，庶其格思。
临行小颂别见春清浔二老
作者：郑刚中
朝代：宋

不在四旁，亦非中央。个中生出老村汉，看尽桃花归故乡。
临行小颂别见春清浔二老
作者：郑刚中
朝代：宋

不在四旁，亦非中央。
箇中生出老村汉，看尽桃花归故乡。
园中锦被花始开一枝红白二色赵守以二诗见报
作者：郑刚中
朝代：宋

两种色，一枝花。何郎汗汤饼，妃子醉流霞。寂蓼难伴山斋客，风味宜归太守家。
园中锦被花始开一枝红白二色赵守以二诗见报依韵答之·其一
作者：郑刚中
朝代：宋

两种色，一枝花。何郎汗汤饼，妃子醉流霞。寂寥难伴山斋客，风味宜归太守家。
园中锦被花始开一枝红白二色赵守以二诗见报依韵答之·其一
作者：郑刚中
朝代：宋

两种色，一枝花。
何郎汗汤餠，妃子醉流霞。
寂寥难伴山斋客，风味宜归太守家。
是乐居士一日举率说和尚话头云拨草牛风且图
作者：郑刚中
朝代：宋

莫疑虑，莫疑虑，顺风天帆逆风住。要寻路，要寻路，直西须向东门去。但看枯藤倒挂天，山前几度三春雨。
菊坡叠遣梅什忽惠兰芽此变风也敢借前韵效楚词一章以谢来辱
作者：郑清之
朝代：宋

霜雰雰兮风乍力，草变衰兮蛩罢织。思秋兰兮委萧艾，望椒丘兮聊止息。怅佳人兮既远，纷吾美兮谁识。忽有人兮好修，遗予佩兮春色。茁琼芽兮九畹，带杜衡兮被石。凛增冰兮峨峨，杳光风兮骤得。卜兰居兮南坡，拂余龟兮食墨。
菊坡迭遣梅什忽惠兰芽此变风也敢借前韵效楚词一章以谢来辱
作者：郑清之
朝代：宋

霜雰雰兮风乍力，草变衰兮蛩罢织。
思秋兰兮委萧艾，望椒丘兮聊止息。
怅佳人兮既远，纷吾美兮谁识。
忽有人兮好修，遗予佩兮春色。
茁琼芽兮九畹，带杜衡兮被石。
凛增冰兮峩峩，杳光风兮骤得。
卜兰居兮南坡，拂余龟兮食墨。
重修龙堂诗
作者：郑漻
朝代：宋

龙德蟠际，在虫莫知。实尸雨霖，鞭雷摇帜。蠢蠢生齿，腹饥谋食。四时罔避，力穑艺稷。耕深耰疾，人不胜天。云蒸雾滃，赖龙以全。兹山由里名澄江，奫沦崒嵂龙之汪。飞液遇坎堪滥觞，荆扉挹啖逾蔗浆。焦土石裂暍欲僵，捧罂膏流收丰穰。天漏资车翻手强，扫氛驳翳开扶桑。郑公庆馀森圭璋，使君成民神且康。报功新庙益炽昌，龙兮无专白云乡。
重修龙堂诗
作者：郑漻
朝代：宋

龙德蟠际，在虫莫知。
实尸雨霖，鞭雷摇帜。
蠢蠢生齿，腹饥谋食。
四时罔避，力穑艺稷。
耕深耰疾，人不胜天。
云蒸雾滃，頼龙以全。
兹山由里名澄江，奫沦崒嵂龙之汪。
飞液遇坎堪滥觞，荆扉挹啖逾蔗浆。
焦土石裂暍欲僵，捧罂膏流收丰穰。
天漏资车翻手强，扫氛驳翳开扶桑。
郑公庆余森珪璋，使君成民神且康。
报功新庙益炽昌，龙兮无专白云乡。
洞庭君山辞
作者：郑起
朝代：宋

山为君兮水为臣，水为臣兮象为兵。
君有定位兮兵无定形，知山知水兮知君臣之性情。
不知师不知比兮又奚知用兵之精。
余经山之外兮覩山水之杳冥，佳气葱鬰兮或天香而龙腥。
烟云变化兮或狗状而人形，风涛汹涌兮或崖立而天平。
或夕阳兮渔歌，或晓霜兮钟声。
或雪下兮雁叫，或夜半兮鼍鸣。
或仙人张乐兮霞佩之軿軿，或神丁从驾兮车骑之辚辚。
冬寒春暖兮湖草几番之青青，今来古往兮人物几代之废兴。
嗟余行役兮顾鬓影之星星，无由登山临水兮与鸥鹭盟。
北风吹袂兮又将之荆，徘徊不忍去兮聊以歌而行。
喜遷鶯
作者：郝子直
朝代：宋

風雲際會。自軍興勳業，唯公屈指。中鏑紅心，驕虜膽喪，中正已迴天意。採石扶危鏖戰，激勵熊羆乘勢。震天地，沮金狄百萬，元顏誅斃。英衛。攄紅氣，寰海共欣，雪恨亡胡歲。宸眷褒功，華袞貂蟬，榮拜濟時左揆。聖君用賢終始，肯使留侯謙退。後范蠡，願永佐中興，莊椿同紀。
畫堂春
作者：郝子直
朝代：宋

華堂當日誕今辰。慶門人降西真。一杯千歲祝遐齡。莫厭頻斟。不願頭白還黑，不願齒落重生。但容豔只如今。壽等松椿。
念奴嬌
作者：郭世模
朝代：宋

光風轉蕙，泛崇蘭、漠漠滿城飛絮。金谷樓危山共遠，幾點亭亭煙樹。枝上殘花，胭脂滿地，亂落如紅雨。青春將暮，玉簫聲在何處。無端天與娉婷，簾鉤鸚鵡，夢斷聞殘語。玉骨瘦來無一把，手挹羅衣看取。江北江南，靈均去後，誰採蘋花與。香銷雲散，斷魂分付潮去。
瑞鶴仙
作者：郭世模
朝代：宋

雲階連月地。記舊遊、身在溫柔鄉里。花陰透窗綺。羅衾擁殘夢，流鶯驚起。銀瓶水沸。待梳妝、屏風共倚。看情眉恨眼，宿粉剩香，亂愁無際。長記。多情消減，宋玉連牆，茂陵同裡。離懷似水。天涯路，嘆愁悴。想鴛機織錦，鸞臺窺鏡，秦絲幽怨未已。好歸去、共把琴書，倚嬌扶醉。
詠張中孚兄弟
作者：郭奕
朝代：宋

張中孚，張中彥，江南塞北都行遍。
教我如何做列傳。
永遇樂
作者：郭子正
朝代：宋

多種陰功，後蒙天報，榮貴長久。一片靈臺，丹青要畫，畫請看人間秀。慈仁雅著，延永松年，內鼎有丹方就。想除非，真的高人，五福自然兼有。從來義方，今見公輔，量運夔龍居後。承北門風，相傳世業，都是經邦手。狂歌將意，知公難老，永助慶堂尊酒。有重重，腰金孫子，繼來獻壽。
木蘭花慢
作者：郭居安
朝代：宋

聽都人共語，又還是、歲逢庚。記今帖頻催，袞衣將至，繡幰先迎。笙歌六宮齊奏，到而今、猶唱賀昇平。千歲人間福本，天公著意看承。秋深。簾卷空明。問西子，最宜晴。喜新來多暇，玉醪龍炙，菊院花城。明年耳孫頭上，更君王、親點泥金。兜率摩耶住世，長看佛度眾生。
聲聲慢
作者：郭居安
朝代：宋

捷書連晝，甘灑通宵，新來喜沁堯眉。許大擔當，人間佛力須彌。年年八月八日，長記他、三月三時。平生事，想祗和天語，不遣人知。一片閒心鶴外，被乾坤系定，虹玉腰圍。閶闔雲邊，西風萬籟吹齊。歸舟更歸何處，是天教、家在蘇堤。千千歲，比周公、多個綵衣。
傳言玉女
作者：郭應祥
朝代：宋

稽古堂前，恰見四番端午。又來江上，聽鳴鼉急鼓。棹歌才發，漠漠一川煙雨。輕舟搖揚，浪心掀舞。倦客今年續命，欠□彩縷。歸期漸近，剗地縈心緒。何日斑衣，更看迎門兒女。百懷且付，尊前蒲黍。
念奴嬌
作者：郭應祥
朝代：宋

瓊苞玉屑，問天公、底事亂拋輕墜。城郭山川都一樣，那得個般清氣。謝女才情，如何只道，柳絮因風起。比梅差可，但無綠萼紅蕊。坐上十客雄豪，頹然一老，草具相邀至。驅盡寒威憑酒力，買笑千金須費。誰辦佳詞，洛陽年少，筆下生新意。待添幾盞，共君今夕同醉。
秦樓月·憶秦娥
作者：郭應祥
朝代：宋

三月一。題輿恰屆垂弧日。垂弧日。武安門外，歡聲揚溢。雙瞳炯炯頭如漆。天公付與長生質。長生質。雲霄穩坐，持荷簪筆。
萬年歡
作者：郭應祥
朝代：宋

佳氣蔥蔥，望長安日下，鸞鶴翔舞。天佑皇家，當年挺生真主。令節標名瑞慶，曾未數、電樞虹渚。人都道，福若高宗，太平賽過仁祖。需雲燕錫廣宇。有霓旌絳節，西極金母。笑捧蟠桃，更酌九霞清醑。持向兩宮三殿，願歲歲、此觴同舉。南山壽、海算沙量，定應高出前古。
謁金門
作者：郭應祥
朝代：宋

香篆嫋。瓶裡梅英猶小。鴛瓦霜華睛欲曉。今年生日好。鬢綠顏朱不老。女嫁兒婚將了。四世團欒同一笑。人間如此少。
鵲橋仙
作者：郭應祥
朝代：宋

兩情相向，一年廝睚，等得佳期又到。休言夜半悄無人，那喜鵲、也須知道。來今往古，吟詩度曲，總漫縈牽懷抱。不如乞取巧些些，待見了、分明禱告。
鵲橋仙
作者：郭應祥
朝代：宋

今年七夕，新秋三日，已覺涼生院宇。吾鄉風物勝他鄉，那更著、萊衣起舞。泛槎經歲，分釵半夜，往事流傳千古。獨憐詞客與詩人，費多少、閒言潑語。
鵲橋仙
作者：郭應祥
朝代：宋

六丁文焰，六韜武略，那更六經心醉。六人相對座生風，繼六逸、當年舊事。六州清唱，六麼妙舞，執樂仍呼六妓。大家且飲六分觥，看賓主、迭居六位。
鵲橋仙
作者：郭應祥
朝代：宋

六人歡笑，六姬謳唱，六博時分勝負。六家盤饌鬥芳鮮，恰兩月、六番相聚。特排整整，華筵楚楚，終是不如草具。賞心樂事四時同，又管甚、落花飛絮。
鵲橋仙
作者：郭應祥
朝代：宋

金飆乍歇，冰輪欲上，萬里秋空如掃。一年十二度團圓，甚恰限、今宵最好。烹麟膾鳳，幕天席地，爭似杯盤草草。明年應更勝今年，但只恐、朱顏暗老。
鵲橋仙
作者：郭應祥
朝代：宋

金風淅淅，銀河耿耿，七夕如今又至。人間喚作隔年期，但只似、屈伸指臂。羅花列果，拈針弄線，等是紛紛兒戲。巧人自少拙人多，那牛女、何曾管你。
鵲橋仙
作者：郭應祥
朝代：宋

薄雲籠月，輕飆卻暑，天上人間佳節。銀河自有鵲為橋，又那要、蘭舟桂楫。後期可準，新歡如昨，選甚輕離易別。姮娥休要妒人呵，待更與、留連一霎。
鵲橋仙
作者：郭應祥
朝代：宋

立春除夕，併為一日，此事今年創見。席間三世共團欒，隨分有、笙歌滿院。一名喜雪，二名餞歲，三則是名春宴。從教一歲大家添，但只要、明年強健。
鵲橋仙
作者：郭應祥
朝代：宋

泥牛擊罷，銀幡卸了，又是一番春至。有人耳畔語低低，道宜入、新年吉利。堆盤紅縷，浮杯綠蟻，自有及時風味。從今日日是東風，待拚了、偎紅倚翠。
鵲橋仙
作者：郭應祥
朝代：宋

去年七夕，今年五日，兩見浴兒高會。乃翁種德已多年，看袞袞、公侯未艾。封胡羯末，綜維縝絳，堪羨金魚垂袋。丹砂白蜜不須塗，把續命、彩絲與帶。
鵲橋仙
作者：郭應祥
朝代：宋

杯盤草草，園亭小小，不用羅帷錦幄。酴醿本是殿餘春，更風雨、無端趲卻。有詞可和，有棋可賭，雜以詼諧戲謔。閒時日日可遨嬉，又選甚，花開花落。
點絳唇
作者：郭應祥
朝代：宋

五馬歸來，後車載得如花女。緩歌金縷。新樣京華舞。主悅賓歡，一醉祛袢暑。停簫鼓。且須聽取。三朵花能語。
點絳唇
作者：郭應祥
朝代：宋

小隊郊坰，耄倪爭看銅章史。來宣德意。勸相遵彝制。夜雨連明，百穀應滋遂。真奇事。開禧元二。總是豐登歲。
點絳唇
作者：郭應祥
朝代：宋

甲第初成，持杯酌酒來相慶。棣華輝映。相對開三徑。小巧規模，百事都相稱。年方盛。從容嘯詠。不礙青雲興。
點絳唇
作者：郭應祥
朝代：宋

九十韶光，閒忙晴雨常相半。賞春有願。乘興寧論晚。縱飲筠溪，日午花陰轉。杯行緩。量慳嫌淺。須索斟教滿。
姑蘇臺
作者：郭晞宗
朝代：宋

春花開，秋雁來，長風幾度姑蘇臺。
不見臺上人，臺下月徘徊，一樹梧桐生綠苔。
挽內子
作者：郭燻
朝代：宋

山嵬嵬兮日西，望吾侶兮不歸。
惆悵兮階前，物換兮人非。
春去兮花殘，春歸兮芳菲。
老不可以再壯，君胡爲而先馳。
古思归引
作者：郭祥正
朝代：宋

昔人思归兮，宅林薮之邃深。
阻长堤而临清渠兮，芬翳翳以交阴。
有观阁池沼兮，通泉溜而附嵚崟。
蹇美羽之翔集兮，嘉鱼乐而浮沉。
时则命宴于芳晨兮，连亲戚与佳宾。
执乐而侍兮，列秦赵之艷人。
管弦奏兮，歌悠扬而绝尘。
浆兰桂兮，羞肴珍。
左琴右书兮，助为娱而养真。
又期于不朽兮，志慠然而陵云。
孰能婆娑于九列兮，顾牵羁于繁文。
曲有弦而无辞兮，述予怀以自信。
歌曰：日毂驰兮老将至，铄外纷兮中系累。
归去来兮予之思，放吾形兮聊逍遥以卒岁。
古思归引
作者：郭祥正
朝代：宋

昔人思归兮，宅林薮之邃深。阻长堤而临清渠兮，芬翳翳以交阴。有观阁池沼兮，通泉溜而附嵚崟。蹇美羽之翔集兮，嘉鱼乐而浮沉。时则命宴于芳晨兮，连亲戚与佳宾。执乐而侍兮，列秦赵之艳人。管弦奏兮，歌悠扬而绝尘。浆兰桂兮，羞肴珍。左琴右书兮，助为娱而养真。又期于不朽兮，志慠然而陵云。孰能婆娑于九列兮，顾牵羁于繁文。曲有弦而无辞兮，述予怀以自信。歌曰：日毂驰兮老将至，铄外纷兮中系累。归去来兮予之思，放吾形兮聊逍遥以卒岁。
古思歸引
作者：郭祥正
朝代：宋

昔人思歸兮，宅林藪之邃深。
阻長隄而臨清渠兮，芬翳翳以交陰。
有觀閣池沼兮，通泉溜而附嶔崟。
蹇美羽之翔集兮，嘉魚樂而浮沉。
時則命宴于芳晨兮，連親戚與佳賓。
執樂而侍兮，列秦趙之艷人。
管弦奏兮，歌悠揚而絕塵。
漿蘭桂兮，羞肴珍。
左琴右書兮，助爲娛而養真。
又期于不朽兮，志慠然而陵雲。
孰能婆娑于九列兮，顧牽羈于繁文。
曲有弦而無辭兮，述予懷以自信。
歌曰：日轂馳兮老將至，鑠外紛兮中系累。
歸去來兮予之思，放吾形兮聊逍遙以卒歲。
后云居行寄和禅师
作者：郭祥正
朝代：宋

我所思兮，欧山之巅。白石苍木蔽窥而隔世兮，路通乎兜率之天。层楼复阁，触峙绚烂。往即造兮，云渤兴而澶漫。徙倚恍惚，若夺吾魄兮，聊枚睫以盘桓。徐风生而雾散，卷绡縠于林端。洎天清而日上兮，瀑峻飞而潺湲。畜而为潭，泄而为涧。运之以车兮，盈乎大田。然复度石桥，登重门。睹篆玉之榜，谒金仙之尊。徒众五百，厖眉皓首。形仪静而不杂兮，语言要而不烦。齐兴止以钟鼓兮，善后先而靡难。举正眼而谛瞬兮，了无一法之可观。寂兮乐兮，妙复妙兮，其惟真如之禅。我请弃冠释带以投依兮，师则指乎未契之缘。于是曳屣却步，循磴道而复返兮，岁眇眇而屡残。触网罗以系累兮，方伤羽而戢翰。怅昨游而欲再兮，庶已创而复完。乱曰：畴将归兮，卧龙之室。依人道师，成佛而出。
后云居行寄和禅师
作者：郭祥正
朝代：宋

我所思兮，欧山之巓。
白石苍木蔽窥而隔世兮，路通乎兜率之天。
层楼复阁，触峙绚烂。
往即造兮，云渤兴而澶漫。
徙倚恍惚，若夺吾魄兮，聊枚睫以盘桓。
徐风生而雾散，卷绡縠于林端。
洎天清而日上兮，瀑峻飞而潺湲。
畜而为潭，泄而为涧。
运之以车兮，盈乎大田。
然復度石桥，登重门。
睹篆玉之榜，谒金仙之尊。
徒众五百，厖眉皓首。
形仪静而不杂兮，语言要而不烦。
齐兴止以钟鼓兮，善后先而靡难。
举正眼而谛瞬兮，了无一法之可观。
寂兮乐兮，妙復妙兮，其惟真如之禅。
我请弃冠释带以投依兮，师则指乎未契之缘。
于是曳屣却步，循磴道而復返兮，岁眇眇而屡残。
触网罗以系累兮，方伤羽而戢翰。
怅昨游而欲再兮，庶已创而復完。
乱曰：畴将归兮，卧龙之室。
依人道师，成佛而出。
孤云寄潘延之先生
作者：郭祥正
朝代：宋

望孤云兮山之巅，漭弗雨兮何油然。送孤鸿兮海之涘，高举翼兮游无边。彼君子之如似兮，脱世俗以不返。奚无闷而止兮，又放意以穷年。川有航兮陆有马，园有佳木兮池有芳莲。坐卧兮白日，笑歌兮朱弦。客至止兮，乐我之乐。岂公侯之下兮，曾弗择乎愚贤。仆夫以耕兮，妾女以织。恬弗愧兮，我衣我食。神仙之逍遥兮，固不得以见之。君子之宴息兮，举斯世以谁敌。嗟世人之自徇兮，莫知其求。势得而傲兮，势失而囚。靡后先之思兮，孰进退之由。苟岁月之徙兮，托冠带以包羞。惟勇子之从兮，贫未足以自周。匪妻子之累兮，实吾亲之忧。慨负重兮执热，慕坦跣兮临流。
孤云寄潘延之先生
作者：郭祥正
朝代：宋

望孤云兮山之巅，漭弗雨兮何油然。
送孤鸿兮海之涘，高举翼兮游无边。
彼君子之如似兮，脱世俗以不返。
奚无闷而止兮，又放意以穷年。
川有航兮陆有马，园有佳木兮池有芳莲。
坐卧兮白日，笑歌兮朱弦。
客至止兮，乐我之乐。
岂公侯之下兮，曾弗择乎愚贤。
仆夫以耕兮，妾女以织。
恬弗愧兮，我衣我食。
神仙之逍遥兮，固不得以见之。
君子之宴息兮，举斯世以谁敌。
嗟世人之自徇兮，莫知其求。
势得而傲兮，势失而囚。
靡后先之思兮，孰进退之由。
苟岁月之徙兮，託冠带以包羞。
惟勇子之从兮，贫未足以自周。
匪妻子之累兮，实吾亲之忧。
慨负重兮执热，慕坦跣兮临流。
孤雲寄潘延之先生
作者：郭祥正
朝代：宋

望孤雲兮山之巔，漭弗雨兮何油然。
送孤鴻兮海之涘，高舉翼兮游無邊。
彼君子之如似兮，脱世俗以不返。
奚無悶而止兮，又放意以窮年。
川有航兮陸有馬，園有佳木兮池有芳蓮。
坐卧兮白日，笑歌兮朱弦。
客至止兮，樂我之樂。
豈公侯之下兮，曾弗擇乎愚賢。
僕夫以耕兮，妾女以織。
恬弗愧兮，我衣我食。
神仙之逍遙兮，固不得以見之。
君子之宴息兮，舉斯世以誰敵。
嗟世人之自徇兮，莫知其求。
勢得而傲兮，勢失而囚。
靡後先之思兮，孰進退之由。
苟歲月之徙兮，託冠带以包羞。
惟勇子之從兮，貧未足以自周。
匪妻子之累兮，實吾親之憂。
慨負重兮執熱，慕坦跣兮臨流。
山中乐
作者：郭祥正
朝代：宋

归乎乐哉，山中之乐兮，其乐无穷。蔼葱苍而杳巑丛兮，眷青瑶之诸峰。琉璃一碧兮，湖波止而溶溶。层楼相望，曲径相通。鱼龙转影于汀澜之际，钟梵答响于烟云之中。鸟嘤日暖兮，花气濛濛。搴密叶而成幄兮，风飒飒而吹松。岩谷玲珑，霜木落也。玉宇浮空，冰澌凝也。天高月朗兮，定省乎华严之境。雷奔雨骤兮，作新乎水墨之宫。达僧拟王孙之葬，逸士蹑渊明之踪。方尔祖之得名兮，考其言于庐陵之醉翁。曰嗟世之人兮，曷不归来乎山中。山中之乐不可见，今予其往兮谁逢。后四十年，尔复好吟。远游不返，求我之从。劝尔之归兮，栖老乎山中。尔之材兮甚良，当自适其无庸之庸。违世绝俗，黜明塞聪。山中之乐兮乃可以久，非我与尔兮谁同。
山中乐
作者：郭祥正
朝代：宋

归乎乐哉，山中之乐兮，其乐无穷。
蔼葱苍而杳巑丛兮，眷青瑶之诸峰。
琉璃一碧兮，湖波止而溶溶。
层楼相望，曲径相通。
鱼龙转影于汀澜之际，钟梵答响于烟云之中。
鸟嘤日暖兮，花气蒙蒙。
搴密叶而成幄兮，风飒飒而吹松。
岩谷玲珑，霜木落也。
玉宇浮空，冰澌凝也。
天高月朗兮，定省乎华严之境。
雷奔雨骤兮，作新乎水墨之宫。
达僧拟王孙之葬，逸士蹑渊明之踪。
方尔祖之得名兮，考其言于庐陵之醉翁。
曰嗟世之人兮，曷不归来乎山中。
山中之乐不可见，今予其往兮谁逢。
后四十年，尔復好吟。
远游不返，求我之从。
劝尔之归兮，栖老乎山中。
尔之材兮甚良，当自适其无庸之庸。
违世绝俗，黜明塞聪。
山中之乐兮乃可以久，非我与尔兮谁同。
山中樂
作者：郭祥正
朝代：宋

歸乎樂哉，山中之樂兮，其樂無窮。
藹葱蒼而杳巑叢兮，眷青瑤之諸峰。
琉璃一碧兮，湖波止而溶溶。
層樓相望，曲徑相通。
魚龍轉影于汀瀾之際，鐘梵答響于烟雲之中。
鳥嚶日暖兮，花氣濛濛。
搴密葉而成幄兮，風颯颯而吹松。
巖谷玲瓏，霜木落也。
玉宇浮空，冰澌凝也。
天高月朗兮，定省乎華嚴之境。
雷奔雨驟兮，作新乎水墨之宮。
達僧擬王孫之葬，逸士躡淵明之蹤。
方爾祖之得名兮，考其言于廬陵之醉翁。
曰嗟世之人兮，曷不歸來乎山中。
山中之樂不可見，今予其往兮誰逢。
後四十年，爾復好吟。
遠遊不返，求我之從。
勸爾之歸兮，栖老乎山中。
爾之材兮甚良，當自適其無庸之庸。
違世絕俗，黜明塞聰。
山中之樂兮乃可以久，非我與爾兮誰同。
巫山送吳延之出宰巫山
作者：郭祥正
朝代：宋

送子之邑兮，山之峨峨。
繄物之可賦兮，曰如之何。
虚徐怳耀兮，匪車匪馬。
匪足匪翼兮，奮于巖阿。
薄萬象兮周四海，爛五采兮揚天波。
倐然悄然以自歛，妥輕素兮縈翠螺。
容與兮窈窕，行止兮委蛇。
吐兮若英，攢兮若葩。
聚若白蟻，散若楊花。
爰有靈依兮，遂異于他。
對之自然，又不可求。
逐之無跡，愴我離憂。
上下無窮，變化周流。
亂曰：綿延夭矯兮竟何補，贊天工兮濡厚土。
舒則有時兮卷則有所，不爲神女兮而爲君子。
巫山送吴延之出宰巫山
作者：郭祥正
朝代：宋

送子之邑兮，山之峨峨。
繄物之可赋兮，曰如之何。
虚徐怳耀兮，匪车匪马。
匪足匪翼兮，奋于岩阿。
薄万象兮周四海，烂五采兮扬天波。
倐然悄然以自敛，妥轻素兮萦翠螺。
容与兮窈窕，行止兮委蛇。
吐兮若英，攒兮若葩。
聚若白蚁，散若杨花。
爰有灵依兮，遂异于他。
对之自然，又不可求。
逐之无迹，怆我离忧。
上下无穷，变化周流。
乱曰：绵延夭矫兮竟何补，赞天工兮濡厚土。
舒则有时兮卷则有所，不为神女兮而为君子。
巫山送吴延之出宰巫山
作者：郭祥正
朝代：宋

送子之邑兮，山之峨峨。繄物之可赋兮，曰如之何。虚徐恍耀兮，匪车匪马。匪足匪翼兮，奋于岩阿。薄万象兮周四海，烂五采兮扬天波。倏然悄然以自敛，妥轻素兮萦翠螺。容与兮窈窕，行止兮委蛇。吐兮若英，攒兮若葩。聚若白蚁，散若杨花。爰有灵依兮，遂异于他。对之自然，又不可求。逐之无迹，怆我离忧。上下无穷，变化周流。乱曰：绵延夭矫兮竟何补，赞天工兮濡厚土。舒则有时兮卷则有所，不为神女兮而为君子。
广言归
作者：郭祥正
朝代：宋

予将归兮而有言，德眇薄兮言弗见信。
孝乎为孝兮友于弟晜，奚为为政兮予之所存。
慨日月兮往而不返，吾亲八十兮事之云晚。
朝廷清明兮予忠曷施，道弗行于家兮何以敎吾民之为哉。
呜呼，耕吾土兮足以食，条吾桑兮足以衣。
予奉亲兮孰不可乐，予治身兮尤以为宜。
蹇何忧兮何思，恬无闷兮无知。
休欤归乎，以退为进乎，予发诸诚乎，言谁弗信乎。
广言归
作者：郭祥正
朝代：宋

予将归兮而有言，德眇薄兮言弗见信。孝乎为孝兮友于弟昆，奚为为政兮予之所存。慨日月兮往而不返，吾亲八十兮事之云晚。朝廷清明兮予忠曷施，道弗行于家兮何以教吾民之为哉。呜呼，耕吾土兮足以食，条吾桑兮足以衣。予奉亲兮孰不可乐，予治身兮尤以为宜。蹇何忧兮何思，恬无闷兮无知。休欤归乎，以退为进乎，予发诸诚乎，言谁弗信乎。
廣言歸
作者：郭祥正
朝代：宋

予將歸兮而有言，德眇薄兮言弗見信。
孝乎爲孝兮友于弟晜，奚爲爲政兮予之所存。
慨日月兮往而不返，吾親八十兮事之云晚。
朝廷清明兮予忠曷施，道弗行于家兮何以敎吾民之爲哉。
嗚呼，耕吾土兮足以食，條吾桑兮足以衣。
予奉親兮孰不可樂，予治身兮尤以爲宜。
蹇何憂兮何思，恬無悶兮無知。
休歟歸乎，以退爲進乎，予發諸誠乎，言誰弗信乎。